text:
Ministry y’eby’enjigiriza esasudde abasomesa abalala abasoba mu 2,000 mu masomero g’obwannanyini ensimbi zaabwe ezalina okubaweebwa okwezza obuggya olwokukosebwa omuggalo gwa Covid 19.
Abasomesa bano ensimbi bazifunye mu kiro ekikeesezza olwaleero, bano abafunye beebomulundi ogwokubiri ku basomesa emitwalo 3 abalina okuganyulwa mu nteekateeka eno.
Wiiki ewedde abasomesa 2500 bebaafuna ensimbi zino nga buli musomesa aweebwa emitwalo 10 (shs100,000)
Ekitongole okuva mu America ekya Give directly, kyawa government ya kuno obuwumbi 30 okukwasizaako abasomesa, wabula abasomesa batono ddala ababadde bakafuna ssente zaabwe.
Dr Denis Mugimba, ayogerera ministry y’eby’enjigiriza agamba nti abamu ku basomesa boolekedde obutafuna ku ssente zino, nti kuba obumu ku bukwakkulizo obwateekebwawo abasomesa okuzifuna tebaabutuukiriza.
Agambye nti obumu ku bbwo amasomero mangi tegawa basomesa babwe ndagaano zibakakasa ku mirimu kwebabasasilira omusaala, ssonga eno nsonga nkulu ddala.
Ssente zino zaasooka kuyisibwa mu ministry y’ekikula ky’abantu wabula olukiiko lwa ba minister nerusalawo ziteekebwe mu ministry y’eby’enjigiriza, nti kuba yetwala era yeevunanyizibwa kubasomesa bonna mu ggwanga.
Omuggalo ogwaleetebwa covid19 gwatandika mu 2020 amasomero negaddamu mu 2022,era ng’ekiseera ekyo eky’emyaka ebiri abasomesa bangi mu masomero g’obwannanyini baali tebawebwa musaala.


c: text/html

text:
Bya Boniface Kizza
Ng’eggwanga lyonna ly’etyegekera okukyusa obukulembeze bwabakyala okuviira ddala kumutendera oggwebyalo, amaggombolola neku disitulikiti, amyuka omubaka wa gavumenti mukibuga Masaka Ahmmad Kateregga Musaazi avuddeyo nakalatira banna Uganda nokusingira ddala banna kibiina kye okujjumbira okulonda kuno.
Ono bwabadde asisinkanye basabakunzi ba NRM okuva mu disitulikiti ezikola ebbendobendo ly’e Masaka nga ensisinkano eno eyindidde mukibuga Masaka, RCC Kateregga ategezezza bannamawulire ng’ebifo bino bwebitafibwako olwabantu obutabitwala nga kikulu songa abakulembeze bokumitendera nga jino bebasinga okumanya ebizibu bannansi byebayitamu.
Wabula ono ategezezza nga Nrm bweyetaaga ennyo akalulu kano oba olyawo basobole okuziba kubituli ebyabakubibwa aboludda oluvvuganya mukalulu kwomwaka oguwedde bwebabangulako kumpi buli kifo.
Ono agaseeko ng’omuntu atewandiise bwatagenda kukirizibwa kulonda wadde okwesimbawo kukifo kyonna, awo nakubiriza banna Uganda okusingira ddala okugenda bewandiise.
Akalulu kano kasubirwa okubaawo mu ssebo aseka (June) womwaka guno eranga kakwetabwamu abakyala muggwanga lyonna.

robotstxt: allowed

filter: keep


text:
CBS PEWOSA NGO
Yatandikibwawo cbs radio neekigendererwa eky’okutuuka ku bantu ba bulijjo, okubasomesa engeri gyebasobola okukozesa ebintu ebibeetoolodde okukyusa obulamu bwabwe.
Mukusooka CBS pewosa yali esinga kutunuula bakyala okukyusa obulamu bwabwe nga bayita mu kutereka obusente obutono bwebafuna, nebewolerako endala nebabeerako emirimu gyebetandikirawo okweyimirizaawo. era muno mwemwava ekigambo PEWOSA (Project to empower women through through savings Associations)
Mu kiseera kino CBS pewosa yataggululwa neyingizibwamu abasajja. Buli kibiina kya Pewosa ekitandikibwawo, ku bantu kkumi kubeerako abasajja 3 : 7 (baami : bakyala)
Buli kibiina kya PEWOSA ekitandikibwawo kisooka kusomesebwa emiganyulo gy’okukolera awamu, okutereka ensimbi, okwewola. n’okutandikawo emirimu egisobola okukolebwa mu maka gabwe.
PROJECT Eziri mu CBS Pewosa NGO.
- Okuzimba ebibiina bya ba memba: abasobola okukolera awamu okulwanuisa obwavu n’okwekulakulanya nga bayita mu kutereka ensimbi, okwewola n’okutandikawo emirimu.
- Bonga project – Polojekiti eno egenderera okusomesa abaana abawala okubeera n’obulamu obulungi, nga basomesebwa ebikwata ku buyonjo, eby’obulamu, okulwanyisa mukenenya, okweyagalira mu nnaku zabwe eza buli mwezi menstruation management) n’ebirala.
- Community based vocational skills training project – Mu polojekiti eno, abavubuka abawala n’abalenzi abali wakati w’emyaka 18 – 25 batendekebwa emirimu gy’emikono nga basinziira mu bitundu gyebabeera, naddala abo abali mu byalo nga tebaagenda wala na kusoma.
Polojekiti eno eri mu district ye Wakiso ne Mpigi, ng’avavubuka batendekebwa mu mirimu gy’aokubajja,okukanika, okukola enviiri, okwokya ebyuma, n’ebirala nga batendekebwa okumala ebbanga lya mwaka mulamba.
Ababeera abamalirizza okutendekebwa bawebwa ebikozesebwa ng’entandikwa okwetandikirawo emirimu.
- Early Childhood care and education project – polojekiti eno egenderera okuteekateeka abaana abato abatuuse okusoma okulabirirwa obulungi. Ekwata ku baana abali wakati w’emyaka 3 – 8.Abaana abassiddwako essira bebali mu byalo, abava mu maka amaavu, abetaaga okubeerwa, abali mu nkmabi z’ababundabunda n’ebirala. Abalabirira abaana abo abasomesebwa endabirira esaanidde eri amabujje, mu by’endya, eby’obulamu n’okusoma n’okusoma okwawamu.
Amawulire agakwata ku CBS PEWOSA NGO
Radio Buganda CBS FM ezizza bujja enkolagana yaayo n’e kitongole kya Norway, ekya Norwegian Agency for Exchange Cooperation mwebayita okuwanyisiganya abavubuka abalina obukugu obwenjawulo, nabaakava mu mussomero, okutumbula embeera zabwe nébitundu gyebawangaalira.
CBS FM endagaano gyeyasooka okukola nékitongole kino yali ya myaka 5 , era mwebayita okuweereza abavubuka 2 mu Norway okufuna obukugu mu bintu ebitali bimu, omuli ebyobuwangwa, Technologiya nengeri yokulakulanyamu ebitundu gyebabeera.
Norway okuyita mu kitongole kya Norwegian Agency for Exchange Cooperation wamu ne Stromme Foundation, nabo bakuleeta abavubuka 2 okuweerereza mu kitongole kya CBS Pewosa NGO.
Abakungu okuva mu kitongole kya Norwegian Agency for Exchange Cooperation okubadde omuwi wamagezi Marit Erdal, n’omulondoozi w’e nteekateeka Oivind Armando Reinertsen basisinkanyemu senkulu wa CBS omukungu Micheal Kawooya Mwebe mu wofiisi ye ku Masengere okwongera okuttaanya ku nteekateeka eno.
Omukungu Kawooya Mwebe agambye nti enteekateeka eno ekyusizza nnyo entambuza y’e mirimu mu bitongole bya Ssaabasajja ebitali bimu, era bakwongera okugikwata obulungi bongere okujjamu ebibala.
Akulira okulondoola emirimu mu kitongole kya Norwegian Agency for Exchange Cooperation Oivind Armando Reinertsen atenderezza CBS FM olwolwenyigira mu kukyusa embeera z’a bantu.
Akulira CBS Pewosa NGO, Florence Luwedde agamba nti bakukozesa program eno okutwala ekitongole kya Cbs Pewosa NGO mu maaso, n’okusomesa abavubuka emirimu gy’omikono okwekulakulanya n’ebitundu gyebabeera.
Bakyaddeko e Nanziga ku kifo Abaana abawala webasomesebwa okutunga engoye n’okusiba enviiri.
Abaana bano Bali mu project eyitibwa ‘BONGA’
Mu nkolagana eno, ekitongole kya CBS PEWOSA kyakutumbula enkola yémirimu gyakyo nébitundu mwebakolera, nga bawanyisa obukugu ne bannabwe abava e Norway.


text:
Ebitongole byebyokwerinda okuli amaggye ne Police byoogedde kaati nti tebigya kwetonda olwokukuba bannamawulire nokubatuusaako obuvune, ababikulira bagambye nti bannamawulire balina ekigendererwa ekyokutattana ekifanaanyi kyebitongole bino, nti bityoboola eddembe lyobuntu.
Ssenkulu wa Police Martin Okoth Ochola asinzidde ku kitebbe kya Police ekikulu e Nagulu, bannamawulire bwebamubuuziza ku ffujjo lyebitongole byebyokwerinda eri bannamawulire, naagamba nti police ssi yekola effujjo ku bannamawulire, wabula bannamawulire bebakola efujjo ku Police nekigendererwa ekyokulaga nti police byekola byabulabe nnyo eri abantu.
Ochola agambye nti Police terina lunaku nalumu lwegenda kwetondera bannamawulire era tebakirowozaako, wabula Police yakugenda ngekuba abo abagezaako okussuka webalina okukola, naagamba nti ebiseera ebisinga okukuba bannamawulire police ekikola kutaasa bannamawulire obutagenda wali buzibu.
Cue in ………..Ochola we won’t apologize
Maj Gen Sam Kavuma amyuuka omudduumizi wamaggye gokuttaka,bannamawulire okukubwa abakuuma ddembe omusago ogubataddeko nti bennyini bagenda nebakwaata amawulire gabannabyabufuzi abamenya ebiragiro byakakiiko kebyokulonda nga bakungaanya abantu abangi, bayisa ebivvulu, abalala batambulira ku mmotoka waggulu kale nga ebebyokwerinda bwebatuukayo okugumbulula abantu bano kiba kizibu okwawulamu bannamawulire kuba nabo babeera mu bifo bikyaamu.
Amyuuka omudduumizi wa Police Maj Gen Paul Lokech agambye nti munsi yonna, bannamawulire mu Uganda ssi bebakubwa bokka, ensi endala bakubwa nnyo nokusingawo wabula bannamawulire nebawandiika ebiyitirivu nti police ya Uganda nkwambwe nnyo eri abamawulire nebannansi
Lokech asuubiza noomu ku bannamawulire okutuulako naye amubuulire police esinga obukambwe mu nsi yonna.
Akulira ebikwekweeto mu police Edward Ochom agambye nti waliwo abantu abaze bakwaatibwa ku ttiimu yavuganya kubwa President Robert Kyagulanyi abalina emikutu ku facebook egibeera obutereevu nga giwereza ebyo ebigenda mu maaso, wabula nga beeyita bannamawulire balina ne jacket zabannamawulire kwekunenya bannamawulire obutaloopa bantu bano, bagambye nti battattana omulimu gwabannamawulire.
Abakulu bano bonna nga tebeetemyeemu, bagambye nti abamu kubannamawulire baava kugwamawulire kati baafuka balwanirizi babannabyabufuzi.
Kinnajjukirwa nti sabiiti eno, olukiiko olutaba abasumba mu Ekelezia Katoliko olwa Uganda Episopal Conference nga luyita mu sssentebbe waalwo omusumba wa Kiyinda Mityana Dr Joseph Anthony Zziwa lwaalabula ebitongole ebikuuma ddembe okukomya ebikolwa byokukuba bannamawulire nga bakola emirimu gyaabwe.


text:
Bya Elisa Nicholas Ssekitende
Abakulembeze nebannabyabufuzi ku mitendera egy’enjawulo mu district y’e Ssembabule Ssaza lya Kabaka Mawogola, beeyamye okutambulira awamu n’abaweereza b’obwakabaka mu ssaza lino, okugonjoola ensonga z’ettaka lya Kabaka eryafuuka Namulanda.
Bano Basinzidde mu Lukiiko lwa Ggombolola y’e Mijwala (Mijwala Subcounty LC-3), olukubiriziddwa ssentebe Deo Byaruhanga, nga Lwetabiddwaamu abakulembeze okuli RDC Pr.Kaleb Tukayikiriza, Ssentebe wa Ssembabule Patrick Nkalubo, Omubaka wa Mawogola North Shartis Kuteesa Musherure, Amyuka akulira Abakozi Ronald Ahimbisibwe n’abalala, wamu n’abaweereza b’obwakabaka nga bakulembeddwaamu omwami wa Kabaka ow’e Ssaza Muteesa Muhammed Sserwadda, n’owa Ggombolola Ssabawaali Mijwala Ssaabwe John Ssempala. Ba Kkansala ba Mijwala ne Ssentebe Byaruhanga, basabye abakulembeze bano ensonga z’ettaka lya Ssaabasajja Kabaka zigonjoolwe, emitendera emituufu gyigobererwe, Ssembabule egende mu Maaso.
Mukwaanukula, Omubaka wa Mawogola North Shartis Musherure akawanggamudde bw’ategeezezza ng’ensonga zino bw’abadde Tazimanyiiko, nti kyokka kati azitegedde bulungi wakutandika okuzigoberera era n’okunoonya engeri y’okuzitereeza. Ssentebe wa Ssembabule Patrick Nkalubo agambye nti Kyabuswavu eri district y’e Ssembabule, okwesimba mu Nnyininsi Kabaka wa Buganda okuwoza naye mu Mbuga z’amateeka ate ng’abantu okuli n’abo abassibwaamu ekitiibwa e Ssembabule era abakulembeze, nga bebawanggamye ku Ttakalye. Omubaka wa Gavumenti atuula mu kitundu kino Pastor Kaleb Tukayikiriza, agambye nti ye Munnaddiini, Paasita omulamba akkiririza mu mirembe, era ng’akimanyi nti ensonga zonna zigonjoolwa nakukkaanya, n’asuubiza okubaako ky’akolawo okuzza embeera mu nteeko e Ssembabule, nga tewali kusika muguwa kubya Ttaka.
Obwakabaka bwa Buganda bwawalawala eyali Ssentebe Elly Muhumuza, Minisita Hanifa Kawooya, omugagga Benon Burola, Samuel Mushabe, Akakiiko ka District akakola ku nsonga z’ettaka wamu n’abantu abalala nebabatwala mu Kkooti, olw’okwesenza, okuwamba, okwekomya n’okulemera ku Ttaka lya Kabaka ery’embuga ya Ggombolola Ssabawaali Mijwala mu Ssaza Mawogola. Ensonga zino ziri mu Kkooti enkulu e Masaka.


text:
Kkooti ejjulirirwamu olunaku olwaleero egobye okujjulira kwa Bank of Uganda kweyateekayo nga ewakanya ensala ya Kkooti Enkulu ku musango gwebaali bawawabidde Dr. Sudhir Ruparelia okubulankanya ensimbi obuwumbi 397 okuva mu Bbanka ye eya Crane Bank.
Abalamuzi basatu nga bakulembeddwamu Omumyuuka wa Ssaabalamuzi Alfonse Owiny Dollo bakiriziganyizza n’omulamuzi wa Kkooti Enkulu David Wangutusi nga bagamba nti tebalabawo bukuluppya ku ludda lwa Sudhir ekiyinza okuvaamu omusango.
Omulamuzi alagidde Bbanka Enkulu okuliyirira Sudhir ensimbi zakozesezza mu musango guno mu Kkooti Ejjulirirwamu wamu ne mu Kkooti Enkulu.
Kkooti egobye Omusango BOU gweyajulira ku Sudhir
Kkooti ejjulirirwamu olunaku olwaleero egobye okujjulira kwa Bank of Uganda kweyateekayo nga ewakanya ensala ya Kkooti Enkulu ku musango gwebaali bawawabidde Dr. Sudhir Ruparelia okubulankanya ensimbi obuwumbi 397 okuva mu Bbanka ye eya Crane Bank.


text:
Poliisi mu Kampala eri mu kunoonya abatuuze, abatwalidde amateeka mu ngalo ne batta omubbi, omu ku bakkondo abaludde nga banoonyezebwa.
Omubbi Ssebuliba Kassim y’omu ku bakkondo abaludde nga beyambisa amajjambiya okutigomya abatuuze mu bitundu bya Kampala eby’enjawulo, yeyattiddwa bwe yabadde agenze okubba Luwafu mu Divizoni y’e Makindye.
Okusinzira ku mwogezi wa Poliisi mu ggwanga Fred Enanga, Ssebuliba yabadde ne banne abasukka mu 3 nga bagenze okubba omukyala Prossy Namubiru kyokka abatuuze olw’akubye enduulu, Ssebuliba yakubiddwa abatuuze ate banne baasobodde okuduuka.
Enanga agamba nti Ssebuliba yafudde bakamutuusa mu ddwaaliro era Poliisi, etandiise okunoonya abatuuze ku misango gy’okutwalira amateeka mu ngalo ssaako n’okunoonya bakkondo abaasobodde okuduuka.
Enanga One Final


text:
Amawulire
Emikolo gy’Empango gya wiiki eno
Ivan Ssenabulya
September 9th, 2019
Bya Ritah Kemigisa
Obukama bwa Tooro buli mu ketalo okutegeka emikolo gyamattikira G’omukama Oyo Nyimba Kabamba Iguru, agomulundi ogwa 24.
Emikolo gino gino ejimanyiddwa nga “Empango” gyakubaawo ku Lowkuna lwa wiiki eno nga 12 Sebutemba mu Lubiri lwe Karuziika mu kibuga kye Fort Portal.
Omukama Oyo kinajjukirwa nti yatuzibwa ku Nmsaulondo yaba jajja be mu mwaka gwa 1995 oluvanyuma lwokufa kwa kitaawe Omukama David Mathew Olimi Kaboyo II.
Ono ye Omukama wa Tooro owomulundi 9.
Kati omumyuka wa minisita webyamawulire mu Bukama, Vincent Mugume agamebye nti bingi byebategese okukola ebigenda okukulemberamu emikolo gy’Empango okuli nomupiira.
Ku lwokusattu lwa wiiki eno, omukama wakutongoza kwefube gwebatuumye Save River Mpanga n’ekigendererwa okutaasa omugga Mpango.


text:
Bya Boniface Kizza
Abalimi b’emmwanyi mu district y’e Lwengo bavuddeyo n’ebasaba Katikiro wa Buganda Charles Peter Mayiga okuvaayo okuwabula gavumenti y’awakati kundagaano z’ekimpatiira eziyingizibwa mukirime ky’emmwanyi z’ebagamba nti zig’endereddwamu kuttattana oba oli awo n’okusanyawo ekirime kino kyokka ng’abantu mu Buganda kwebabadde basibidde olukoba.
Omubaka buno babutisse amyuka omwami wa Kabaka nnamba ssatu Pokino Mwalimu Kato Abdullah bwabadde akyaddeko mukitundu kyabwe okulambula abantu ba Kabaka okusingira ddala abo abennyigidde mukulima emwanyi, bategezeezza ng’emmwanyi bwezze eyingirwamu bamafiya abagala okkozesa olukujjukujju ng’abayita mukusubula olwo omulimi afundikire nga talina kyafunamu.
Bano bongeddeko n’ebamulopera ebizibu by’ebayitamu ng’abalima ekirime kino omuli eddagala elifuyira obutaba lyamutindo, akawuka n’akasaanyi obumaze ennimiro zabwe nga kwotadde n’ebbeyi y’emmwanyi egenda esereba buli olukya.
Mwalimu Kato Abdullah mukwogerako nabo abagumizza n’abalagira obutaggwamu manyi n’okusigala nga balima emwanyi mubungi wamu n’okukuuma omutindo gwazo kuba akatale sikakuggwawo kati ngababikola babatiisabutiisa. Ayongeddeko nalabula gavumenti olwendagaano zezze ekola nabagwira ng’ezimu kuzzo zidibuuda nsimbi yamuwi wamusolo.


text:
National Insurance Company NIC esitukidde mu mpaka z’okubaka eza East Africa Netball Club Championships 2022.
NIC ekubye club ya KCCA nayo eya Uganda obugoba 44 – 35.
Empaka zino zibadde ziyindira Kamwokya Community Sports Center mu Kampala.
NIC ewangudde ekikopo kino omulungi ogw’okubiri ogw’omudiringanwa.
Club ya Prisons eya Uganda nayo ekutte ekifo kya kusatu mu mpaka zino.
Ate mu kubaka kw’abasajja, era club ya Uganda eya Kampala University ewangudde empaka zino, ate WOB era eya Uganda n’ekwata ekifo kyakusatu.


text:
Okusitula Obulambuzi, Abakozi Ba MV Kalangala Baakubangulwa
Mukawefube w’okutumbula omutindo n’empereza mu buwereza ku Mmeeri aba MV Kalangala basabye abakulira abakozi obutakoma kukubawa musaala wabula balowooze kukubabangula okusobola okubafunamu ekyo kyebetaaga.
Bino byogedwa Sadala Musoke Rukutwalireyo akulira Nation Oli nga bano bebaddukanya emmeeri ya MV Kalangala bwabadde ayogerako eri abakozi ababadde bagenda e Dubai okwongera okufuna obukugu nga bano guno mulundi gwa kubiri nga batwala abakozi okusobola okufuna obukugu.


text:
Government esazeewo sente z’enteekateeka ya parish development model eyagendererwamu okukulakulanya abantu, zigabanyizibwemu zisasulwe mu bitundutundu , kubanga government terina nsimbi mu kiseera kino.
Mu nteekateeka eno, buli muluka gwakuwebwa obukadde bwa shs 100, ziwolebwe abantu b’emiruka egyo okuzissa mu business bekulakulanye.
Ensonda ezesigika zitegeezezza CBS nti mu lutuula lwa baminister olwabaddewo olunaku lwajjo,nga lukubirizibwa president Museven kyasaliddwawo nti ensimbi ezo obukadde 100, ziweerezebwe mu bitundutundu wakiri obukadde bwa shs 25 okutuusa lwezigwayo.
Ensonda zigamba nti minister w’ebyensimbi Matia Kasaija, yannyonyodde olukiiko lwaba minister nti ensimbi government zigyekubya mpi, era ng’omwaka gw’ebyensimbi oguwedde emiruka egisoba mu 200 tezaafuna wadde nnusu.
Emiruka egyawebwa ku nsimbi ezo zafuna obukadde 17 buli gumu, nga ziwolebwa abantu abaavu bazongere mu mirimu gyebakola bekulakulanye.
Kyasaliddwawo nti mu nteekateka empya ey’okuwa emiruka ensimbi, emiruka 8000 gyegigenda okussibwako essira, mu kifo ky’emiruka omutwalo mulamba egyali gyasooka okuteekebwateekebwa.
Gyebuvuddeko ekitongole ky’eggwanga eky’ebibalo ki Uganda Bureau of Statistics kyafulumya alipoota eyalaga nti okunoonyereza kwalaga nti enteekateeka eno eya parish development model yali yetaaga okuddamu okwekennenya, nti kubanga ensimbi ezo ate zaali ziganyula abantu ba lubatu abalinawo ku ku nsimbi, sso ssi abaavu abaali balambikiddwa.


text:
Ssentebe w’abalungamya b’emikolo mu Buganda Ismail Kaggya awabudde abalungamya okwettanira okunoonyereza n’okumanya, obwesimbu, obukakkamu n’okusingira ddala obuwulize eri Nnamulondo lwebanaasobola okuweereza obulungi n’okuganja mu bantu.
Ismail Kaggya abadde ku mbuga ya Buganda enkulu mu Bulange e Mmengo ng’atongoza ekibiina ky’abogezi ekya Wavamunno Ceremonial Services.
Abagambye nti omulungamya bwagoberera ennambika entuufu, akula ye ng’omuntu mu byakola wamu n’okunyweza Ennono n’Obuwangwa bwa Buganda.
Anokoddeyo emikolo gy’okwanjula nti kubanga gyegikulembera obufumbo omuva abaana abatuukiridde.
Ssenkulu wa Buganda Heritage and Tourism Board Omuk. Victoria Kayaga ajjukizza abalungamya nti emikolo gyebakulemberamu tebayimirirawo ku lwabwe ng’abantu, wabula bakiikirira Bwakabaka bwa Buganda.
Omuk. Kayaga abasabye okwettanira okulambula ku byafaayo bya Buganda bagaziye ku kumanya kwabwe.
Ssentebe w’ekibiina ky’olulimi Oluganda Fred Kisirikko Lukabwe yeebazizza abalungamya nti kati waliwo enkyukakyuka nnene nnyo okuva lwebatandika okusomesebwa.
Rev. Fr. Victor Mubiru okuva mu kigo ky’e Nsambya, awabudde ku bawanuuza nti ennono n’obuwangwa bikontana n’eddiini n’alungamya nti omuntu bwamanya obuwangwa era n’akulira mu ddiini, ayanguyirwa obulamu n’okutabagana obulungi n’abalala.
Omukugu mu nsonga z’Olulimi Oluganda Omwami Ssozi Kirwana asabye aboogezi okugenderera ennyo olulimi lwebakozesa naddala ku mikolo gy’okwanjula, okwewala okuwemula n’okwogera ebitasaana ebitta ekitiibwa ky’eggwanga Buganda.
Daniel Matovu Kkutuza omutandisi w’ekibiina kya Wavamunno Ceremonial Services agambye nti baakukolagana bulungi n’olukiiko olw’okuntikko olukulembera aboogezi bonna n’okubeera abawulize eri Obwakabaka.
Ku mukolo gwegumu, balayizza n’olukiiko olukulembera ekibiina kino nga lukulemberwa Ssaalongo Kiwanuka Joseph nga ssentebe.
Bisakiddwa: Kamulegeya Achileo K.


text:
N’ebya Kate Atuzarirwe.
Kisoro
Dayosiisi eya Muhabura omuri Kisoro yaarangirira okuronda Biishopu omusya bwanyima ya Biishopu Cranmer Mugisha kumanyisa ba memba b’orukiiko orwa Synod omu butongore ku arikuza kuhuumura.
John Tereraho yaagiira ngu Biishopu agambire ku arikwenda kuhuumura omu rukiiko rwa Synod orw’obureberezi orubaireho nyomwabazyo omu disiturikiti eya Kisoro.
Tereraho yaagiira ngu Biishopu Mugisha omu butumwa bwa abagiizire ngu akagambaho ahanshonga y’okwenda kuhuumura n’owabaireho Akiibishopu w’ekanisa ya Uganda Henry Luke Orombi owamwemekiire kuba Biishopu.
Orukiiko orwa Synod rutooraine Counsel Ernest Mushime Sendeya kuba Chancellor w’obureberezi obu. Kandi Sendeya naija kweebembera akakiiko k’abantu 15 abarikwija kutoorana amaziina g’abantu babiri ab’obureberezi obu omumaisho g’enju yaaba Biishopu.


text:
Amawulire
Abakuumi bakwatiddwa olw’okubbira ku bbanka
Ivan Ssenabulya
September 6th, 2019
Bya Malikh Fahad
Poliisi mu district ye Masaka eriko abakuumi 2 bekutte lwakubba ba customer abawerako okuva mu post bank ne Centenary bank ku byuma bya ATM.
Abakwate kuliko John Mugume owemyaka 30 ngono abadde mukuumi ku wofiisi za lands e Masaka, ngakola nekitongole ekikuumi ekyobwnanayini ekya Saracen Uganda Limited ne munne Sylvia Nassuuna owemyaka 25 ngabadde akuuma ku Centenary Bank ettabi ery’eKyabakuza ngakola ne Security Group Africa.
Omwogezi wa poliisi mu bitundu bye Masaka Paul Kangave agambye nti bano baabakutte nga beyambisa camera ezibeera mu bank zino.
Kangave wano wasinzidde naalabula ba customer bonna obutaddamu kwesiga bakuumi ba bank nga bagenze okujjayo ssente.
Omusasi waffe bwagezezaako okukunya abakwate nga asinziira ku butambi bwalabyeko beganye nga bagamba nti babawaayiriza olw’ensonga nti bo bawa zi loan bakozi banabwe.
Bano kati bagenda kuvunaanibwa omusango ogw’obubbi.


text:
Ebyobusuubuzi
KCCA etegese ebikujjuko bye mmere
Ivan Ssenabulya
August 20th, 2019
Bya Prosy Kisakye
Ekitongole kya KCCA nga kikwataganye ne banamikago okuli My Food Network, kitegezezza ngabwekitegese ekikujjuko kye mmere ekisokedde ddala, kyebatuumye Kampala Foodie Street.
Kanivo eno mu lunyanyimbe yakubaawo nga 7 Sebutemba ku parliamentary avenue mu Kampala, nga kigendereddwamu okwolesa emmere yabanna-Uganda okwongera okusikiriza abalambuzi.
Akulira ebyenjigiriza nobuwereza obukwata ku mbeera zabantu mu KCCA, Juliet Namuddu agambye nti abantu ngamakumi 30, bebasubirwa okwelesa emere, naddala etera okutundibwa ku makubo mu Uganda naddala e Kampala.


text:
Amawulire
Bannamakolero basomozeddwa okukuuma omutindo
Ivan Ssenabulya
June 23rd, 2022
Bya Juliet Nalwooga Bannamakolero basabiddwa okukola emirimu gyabwe n’obukugu, ebyamaguzi byabwe bwebinaaba byakuvuganya ku katale kensi yonna. Bwabadde ayogerera mu musomo gwabannamakolero mu Kampala ssenkulu w’ekibiina omwegatira bannamakolero mu gwanga ekya Uganda Manufacturers Association (UMA), nga ye Daniel Birungi asomoozza bannamakolero okwolesa obukugu nómutindo mu […]
Abantu 3 bawangudde emmotoka za MTN Momo Waaka Promotion
Ivan Ssenabulya
May 20th, 2022
Bya Moses Ndaye, Omutuuze w’eMasaka ajaganya ng’akimezezza okwenjala, bwawangudde emmotoka ya MTN-Uganda mu mugano gwa MTN Momo Waaka Promotoin. Edith Tusiime omutuuze w’eMasaka yoomu ku bantu 3 abakwangula emmotoka kika kya Toyota Succeed, mu kannyo kano nga byonna byabaddewo mu kalulu akakubiddwa akawungeezi k’eggulo. Abalala […]
Mwettanire Mobile Money Muby’ensimbi
Ivan Ssenabulya
May 13th, 2022
Mwettanire Mobile Money Muby’ensimbi Bya Moses Ndhaye Emikutu gyeby’empuliziganya gigamba nti waliwo obwetaavu abantu okwongera okumanya obukulu bw’okutabuza ssente mu nkola eza Mobile Money, era bazettanire. Kino bagamba nti kigenda kwongera obuwereza bwa ssente okubuna mu bantu ate kiyitimuse n’ebyenfuna. Okusinziira ku Territory Manager ku […]
Obuyiiya mu kutereka ssente bubuno ‘WhatsApp Banking’
Ivan Ssenabulya
September 3rd, 2021
Bya Juliet Nalwooga BannaYuganda basabiddwa okwettanira enkola eya whatsapp bankin, obuyiiya obujja obwaleteddwa mu byokutereka ssente okuyita ku mitimbagano. Sarit Raja, akulira ebyensimbi n’emirimu mu kampuni ya I&M mu kitundu kyobuvanjuba bwa Africa, agambye nti kitundu kyomwaka 2021 eisoose wabaddewo okweyongera mu magoba okutuuka ku […]
Abasubuzi balajana egwanga obutalizaayo mu muggalo
Ivan Ssenabulya
June 18th, 2021
Bya Ndhaye Moses Abaddukanya zzi business entonotono basabye gavumenti obutazaayo gwanga mu muggalo guli omukambwe, ngogwaliwo omwaka oguwedde. Bano bagamba nti waddenga emiwendo gyabalwadde ba ssenyiga omukambwe gyongedde okulinnya, kinaaba kibi nnyo eri ebyenfuna okusiba abantu bonna obutakola. Wetwogerera ngomukulembeze we’gwanga yaggala entambula eyolukale okuva […]
Okubala ebisolo kutandise olwaleero
Ivan Ssenabulya
May 24th, 2021
Bya Ivan Ssenabulya Ekitongole kyebibalo mu gwanga, Uganda Bureau of Statistics olwaleero bagenda kutandika okubala amagana, okwetoloola egwanga lyonna. Kati aba UBOS bakolaganye ne minisitule yebyobulimi, obuvubi nobulunzi mu ntekateeka eno, okusobola okukakasa omuwendo gwabyo omutuufu okubitegekera nokubiddukanya obulungi. Okusinziira ku Edgar Mbahamiza, akulira ebyamawulire […]
BCU baakutondawo ebifo webakunganyiriza emwanyi
Ivan Ssenabulya
April 25th, 2021
Bya Musasi Waffe Bugisu Cooperative Union (BCU) bakutnadika okutondawo ebifo, mu bitundu bye gwanga ebyenjawulo, webakunganyiza emwanyi. Kino kigendereddwamu okwongera amaanyi mu mirimu gyabwe, nokutaasa abalimi ababaddde babbibwa ba kayungirizi. Kino kyatukiddwako mu ttabameruka wekibiina kyonbwegassi kino, eyatudde mu Industrial City Division mu kibuga e […]
Tekinologiya yetagisa okulondoola aba zaala
Ivan Ssenabulya
April 20th, 2021
Bya Prosy Kisakye Ekitongole ekirondsoola emizannyo gya zaala mu gwanga, National Gaming Board Uganda bagamba nti betaaga obuwumbi 6 nobukadde 400 okulondoola amakampuni, nebibanda bya zaala engeri gyebakolamu emirimu. Bano bagamba nti abamu balangirira ebibakatako ebikyamu, okusobola okuwa omusolo omutono eri gavumenti. Kati akaulira ekitongole kino, Janet […]
Abasawo b’ebisolo bagala minisitule bagyawule
Ivan Ssenabulya
April 19th, 2021
Bya Ndaye Moses Abasawo b’ebisolo basabye gavumenti eddemu, okutereeza minisitule yebyobulimi okuzawula, zisobole okwetngererea nokukola obulungi emirimu. Mu mwaka gwa 1993 olukiiko lwaba minisita lwayisa ekiteeso okugatta minisitule yebyobulimi, ku yobulunzi nobuvubi, awamu. Wabula abadde pulezidenti wa Uganda Veterinary association Dr. Sylvia Baluka agambye nti […]
Entalo z’ebisolo n’abantu zeeyongedde
Ivan Ssenabulya
March 31st, 2021
Bya Juliet Nalwooga Ekitongole ekirera obutonde bwomu ttale, Uganda Wildlife Authority (UWA) kitegezezza nti obukubagano wakati wabantu nobutonde bomu ttale, bweyongedde 50%. Bwabadde ayogerera mu lukiiko olutudde olwabakwatibwako mu Kampala kungeri yokussa mu nkola etteeka eppya erya Community Conservation Policy 2019, ssenkulu wa UWA, Sam […]


text:
Abasirikale ba police ya Rwanda baliko omujjaasi wa DRC gwebakubye amasasi agamuttiddewo.
Rwanda egamba nti omujaasi ono yasaze ensalo naayingira munda mu Rwanda naasasira amasasi mu basirikale ba police ya Rwanda, ababadde bakuuma ensalo ya Petite Barriere mu district ye Rubavu, saako abantu ba bulijjo abaabadde basala ensalo.
Ekiwandiiko ekifulumiziddwa ministry ya Rwanda eyebyokwerinda kinyonyodde nti omusirikale w’eggye lya DR Congo atanategerekeka bimukwaatako, attiddwa ng’ayingidde munda mu Rwanda mita 25.
Rwanda etegezezza nti abasirikale ba police yaayo babiri bebalumiziddwa.
Ministry ya Rwanda eyebyokwerinda mu kiwandiiko kino egamba nti bamaze etegeezeza ebitongole bya DRC ebikwatibwako ensonga eno ,nga nookunonyereza bwekugenda mu maaso.
Rwanda ne DR Congo ensangi zino tebakyalinnya mukimu, government ya DRC erumiriza eya Rwanda okuvujirira abayeekera ba M23 abatigomya Congo.
Embeera y’abakuuma ddembe okuwanyisiganya amasasi kijjidde mu kiseera, nga bannansi ba DRC baatanula okwekalakaasa mu bibuga byabwe ebiwerako, nga bagala amagye gonna amagwiira okwamuka eggwanga lyabwe.
Bagamba nti amawanga agalina amagye mu DRC nti ate bebawagira obubinja bw’abayeekera abajojobya eggwanga eryo.
Olunaku olweggulo ,president wa Kenya era ssentebe w’omukago gwa East Africa Uhuru Kenyata, yalagidde eggye ery’omukago erya East African Stand By Force liyiibwe mu bitundu bya DRC okuli Ituri ,Kivu nebirala obubinja bwabayeekera byebasinga okwetiribooseza ,gattunke nabo
Wabula amawulire agava mu DRC galaga nti ababaka ba parliament ya DRC baalabudde dda president wa Kenya ku nteekateeka eno nga bagamba nti yandisajjula embeera.


text:
Nnaabagereka Sylvia Nagginda atongozza Ekisaakaate Gatonnya 2023, ekigenda okubumbujjira ku ssomero lya Muzza High School Kabembe Mukono mu ssaza Kyaggwe.
Ekisakaate kya Nnabagereka 2023 gatonnya kiritandika nga 5 January, 2023 okutuuka nga 21 January, 2023.
Ekisaakaate 2023 kyakutambulizibwa ku mulamwa ogugamba nti ‘Okuttukiza Obusobozi Obukusike ku lw’Okwekulaakulanya’.
Ekisaakaate kino kitongozeddwa mu Bulange e Mengo.
Mu bubakabwe obusomeddwa minister w’ebyenjigiriza n’ebyobulamu Owek Dr Prosperus Nankindu Kavuma nga yavunaanyizibwa ku wofiisi ya Nnabagereka ,Nnabagereka asabye abazadde okuyambako abaana okuzuula obusobozi bwabwe.
Nnabagereka yeebazizza abazadde abazze baleeta abaana mu Kisaakaate okuva lwekyatandika, wamu naabo abateeseteese okuleeta abaana omwaka ogujja.
Omuk. Wilson Mukiibi Muzzanganda nga yemutandisi w’Essomero lya Muzza High School, yeeyanzizza Beene okusiima naamuwa obuvunaanyizibwa okuteekateeka ekisaakaate 2023.
Nnaabagunjuzi w’ekisakaate kya Nnaabagereka Joanita Kawalya ne Ssaabagunjuzi Lukwago Rashid bagambye nti beetegefu okwongera okulambika abaana ba Buganda ne Uganda yonna okutwalira awamu.
Ekisakaate kya Nnaabagereka 2023 Gatonnya kiwagiddwa DFCU bank ne Nnabagereka Development Foundation.
Bisakiddwa: Kato Denis
Ebifaananyi: Musa Kirumira


text:
Uganda Police Force evuddeyo nejjukiza abantu ebiragiro ku motoka ez’obwannanyini ezigenda okuddamu okutambula olunaku lw’enkya;
Zino zirina kubeeramu abantu 3 bokka nga ne Ddereeva omubaliddeko nga bewadde ebbanga, bonna balina okubeera ne mask.
Teri motoka ekirizibwa kusala nsalo.
Muweebwa amagezi okubeera ne Sanitizer mu motoka zammwe, zirina okubeera nga zoozebwa mubudde okuzikuuma nga nnyonjo.
Mwandibadde mwewala okukozesa AC, era nga temulina kutambulira mu budde bwa curfew. Abo bonna abanakwatibwa nga bamenya amateeka bakuwa engasi, emotoka okusikibwa, n’okukwatibwa ne batwalibwa mu Kkooti.
Poliisi ejukizza abantu okugoberera ebiragiro to
Uganda Police Force evuddeyo nejjukiza abantu ebiragiro ku motoka ez’obwannanyini ezigenda okuddamu okutambula olunaku lw’enkya;


text:
Media › Forums › The Uganda Useless Elite Class › Yoweri Museveni is the Biggest Parasite in Uganda › ENTAWETTWA YA KABAKA
ENTAWETTWA YA KABAKA
Bassebo ne Bannyabo,
Bwembadde neetegerezza akatambi akalaga ebyaaliwo nga 24/05/1966, Mw. Milton Obote bwe yalumba Olubiri lwa Kabaka waffe Sir Edward Mutesa II, nkizudde nti Entawettwa ya Kabaka teyaliiwo mu mwaka gwa 1966. Mbuuzza, Entawettwa ya Kabaka yawaangibwaawo mwaka ki? Baani abaawoma omutwe mukuteekawo Entawettwa? Tweebazza nnyo abantu mwena n’ebittongole abadaabiriza Entawettwa ya Kabaka kubanga eraga ekitiibwa n’obusukulumu bwa Kabaka mu Buganda ne Uganda eyawamu.
Wangaala nnyooo Mukama waffee Ayi Ssabasajja Kabaka wa Buganda. Wangaala nnyo Obwa Kabaka bwa Buganda! Mwebale nnyo.


text:
Ekibiina kya NRM kitandise enteekateeka zókuwandiisa bannakibiina abagala okwesimbawo ku bifo by’obubaka bwa parliament eyámawanga gómukago gwa East Africa eya EALA.
Akakiiko ka NRM katandise leero okutuuka nga 30 omwezi guno ogwa June, okuwandiika bonna abeeyagaliza ebifo bino nóluvannyuma basunsulwe.
Ssentebbe w’akakiiko ka NRM akebyokulonda DR Tanga Odoi aliko ekiwandiiko kyafulumizza nategeeza nti NRM erina ebifo 6, ku bifo 9 ebyábabaka bonna abakiikirira Uganda.
NRM erina ebifo 6 ngékibiina ekiri mu buyinza, ate ebibiina ebivuganya nebifunako 2, ate 1 kya mubaka alondebwa ku bwanamunigina nga talina kibiina.
Ababaka bano aba EALA balondebwa babaka aba parliament ya kuno.
Mu kiseera kino, ku babaka 9 abakiikirira Uganda mu EALA, , DP ne UPC zezirinayo ababaka ku ludda oluvuganya government, nga bano okusinga baawagirwa nnyo ababaka ba NRM.
Dr Tanga Odoi, agambye nti amannya gabanna NRM abanaaba bewandisizza okuvuganya, gagenda kusindikibwa mu kakiiko akookuntikko aka CEC gakubibwemu ttooki.
Oluvanyuma amannya gegamu gakusindikibwa eri akabondo kaababaka bannnakibiina kya NRM mu parliament bagakubeko akalulu.
Ate bbyo ebibiina ebirala ebiri ku ludda oluvuganya government okuli DP, UPC ne FDC ebirina ababaka mu parliament ya kuno, byo byamala dda okulonda abanaabikwatira bendera.
DP yalonda Gerald Siranda era ono takyava ku mikolo gya NRM okuperereza aba NRM okumulonda, ekiseera kyokulonda bwekinaaba kituuse, UPC yasemba Fred Ebil so nga FDC yalonda Harold Kaija.
NUP yo ekyafuuse kyesirikidde tenaba kubaako kyenyega ku nsonga eno.


text:
Mu kaweefube w’Obwakabaka bwa Buganda ow’okutumbula ebitone mu baana, abayizi okuva mu masomero agenjawulo mu gwanga bawereddwa ebirabo oluvanyuma lw’okwetaba mu mpaka ez’okwolesa bitone, mu masomero agali mu Buganda, ezimanyiddwa nga “Buganda Royal Arts Shield Festival”.
Empaka zino zaaliwo mu mwezi ogwa Ssebaaseka, nga 16, 2022, nga zatambulira ku mulamwa ogugamba nti “Tufunvubire ,Tuzimbe ekkula lya Africa Omutali Mukenenya”.
Omukolo ogw’okukwasa abawanguzi ebirabo gwakoleddwa Omukubiriza w’Olukiiko lwa Buganda, Oweek. Patrick Luwaga Mugumbule, eyadde n’Oweek. Prosperous Nankindu Kavuma, olunaku lwa ggyo ku Mapeera Secondary School, e Kisubi, Ntebe, Busiro.
Mu mpaka zino, amasomero gavuganya mu mazina, okuyimba, okutontoma wamu nebilala, era ng’omwaka guno abaavuganya baasoba mu 20. Ebirabo biweebwa abakutte ekifo ekisooka n’ekyokubiri ku mutendera ogwa Pulayimale ne Ssekondale.
Esomero lya St. Andrew Kaggwa Gombe High School, awamu ne lya St Paul Mugwanya Complex, ge gakutte ekyookubiri ate essomero lya Kitende Modern Primary School, wamu ne lya Mapeera Secondary negakwata ekisooka.
Abawanguzi baawereddwa engabo wamu ne kavu w’ensimbi w’akakadde kamu n’ekitundu abaakutte ekisooka so nga abaakutte ekyokubiri baaweereddwa akakadde kamu.
Bwe yabadde abakwasa ebirabo byabwe, Oweek. Patrick Luwaga Mugumbule, yasabye abazadde okunnyikiza omulamwa gw’okulwanyisa mukenenya, nga ba buulirira abaana baabwe.
Yeebaziza nnyo abakulu b’amasomero abasobode okutegeka abaana baabwe obulungi ennyo, awamu n’okubaagazisa ebyemizanyyo n’enyimba.
Ye Oweek. Prosperous Nankindu Kavuma akuutidde abayizi obutakoma ku bye basoma mu kibiina byokka, wabula beenyigire ne mu byemizannyo n’ebyemikono, okusobola okuvuganya mu nsi kati weetuuse.
Mw. Damulira Joseph nga y’akulira esomero lya Mapeera SS, agambye nti esomero lyabwe terizanyisa bitone by’abaana nga ne mu kiseera kya COVID19, abaana abaasigala ku somero baabatandisa kwenyigira mu byamizanyo n’okuyimba, ekibayambye ennyo okuwangula.
Share.


text:
Amawulire
Omusirikale bamubbyeko emmundu poliisi n’emukwata
Ivan Ssenabulya
August 6th, 2019
Bya Malikh Fahad
Poliisi ye Kasasa mu district ye Kyotera eriko omusirikale waayo, gw’ekutte ku byekuusa ku kubula kw emmundu.
Willy Kasujja okuva ku poliisi ye Kasasa akwatiddwa, ayembeko mu kunonyereza okugenda mu maaso.
Okunonyereza kulaga nti emmundu kika kya SMG rifle n’amasasi gaamwo 29 yabiddwa okuva mu maka ga Kasusjja, mu kiro ekyakeesa olunnaku lwa Sunday.
Kigambibwa nti emmundu okujibba ono yabadde agenze ku kaduuka okumpi okugula ebintu.
Omwogezi wa poliisi mu district ezikola obwagagvu bwe Masaka Paul Kangave akakasizza okukwatibwa kwomusirikale ono.


text:
5929 Views
(Intro) Baby Naawe Nsaba kuzina naawe Whine up fi me, yeah Whine up fi me Mimi na wewe Whine up fi me, eh Whine up fi me Girl My babe nsaba kuzina naawe Kola kye nkusabye Saagala nkukyawe Artin kuba ba rapper tubalaawe A Fik Famieca Fresh Bwoy(Jahlive) (Chorus) Mimi na wewe tuzine babiri Kutama Tubiddemu bye twazina ku luli Baby kutama Gwe wansabye nkutwaleko out Kyokka tutuuse oyimiride nga scout Baby mimi na wewe tuzine babiri Kutama Tubiddemu bye twazina ku luli Baby kutama Gwe wansabye nkutwaleko out Kyokka tutuuse oyimiride nga scout Baby lwaki weetya ng’ate oli smart? Mazina ga remote ka nyige start Kamukiringa come go flat Me like it when you shake dat Hips zo nnene teziiyuze sikaati? Nkimanyi oli so corporate Mmwe abaana b’abagagga mulya chocolate Tonight you’re my date Njagala tuzine gwe tuddeyo eka late (otegedde?) Yita waiter bakwongere ma wet Kati no zina bw’oti bw’oti Baby togaana Kutama bw’oti Baby togaana Kutama (Chorus) Mimi na wewe tuzine babiri Kutama Tubiddemu bye twazina ku luli Baby kutama Gwe wansabye nkutwaleko out Kyoka tutuse oyimilidde nga scout Baby Mimi na wewe tuzine babili Kutama Tubiddemu bye twazina ku luli Baby kutama Gwe wansabye nkutwaleko out Kyoka tutuse oyimilidde nga scout (Second Verse) DJ rewind this tune (pulloooo) Ono tazina yesiimbye nga cartoon (ansobedde!) Mannya ge mbu ye Zaituni Tamanyi mbu ali ne City tycoon (big boss) Baby Wamponyezza bi baboon (baboon) Skin yo eweweera nga balloon (balloon) Ezo enviiri zo tewetaaga saloon Yeah Baby naawe zina tombowa Nze n’essimu nagiggyeko tebatusumbuwa Kati nno kyuuka Baby togaana kyuuka Naye ndaba wamyuuka Ssi bwe wali mu kusooka Buli bw’ozina bw’otyo Nyimuka nyimuka Zina ate oti Nyonoka nyonoka Ate oti (Chorus) Mimi na wewe tuzine babili Kutama Tubiddemu bye twazina ku lulili Baby Kutama Gwe wansabye nkutwaleko out Kyoka tutuse oyimilidde nga scout Baby Mimi na wewe tuzine babili Kutama Tubiddemu bye twazina ku luli Baby kutama Gwe wansabye nkutwaleko out Kyoka tutuse oyimilidde nga scout (Third Verse) Whine up fi me Whine up fi me Do it fi me Do it fi me Yeah kikole ng’atagenderedde Ba ffala obaleke nga baasaamiridde Tuwunzike ng’obuyinja mbulidde Naye baby ekituufu wanyiridde But the way you dance olabika otamidde Artin Pro ekigoma kinnyumidde N’olulala okolanga bw’otyo owulidde? (kikube) Kikube bw’oti (fire) Kikube (fire) Kikube bw’otyo Kikube Kuba bw’otyo Kikube Baby togaana kutama (Fresh Bwoy) (Chorus) Mimi na wewe tuzine babili Kutama Tubiddemu bye twazina ku luli Baby kutama Gwe wansabye nkutwaleko out Kyoka tutuse oyimilidde nga scout Baby Mimi na wewe tuzine babili Kutama Tubiddemu bye twazina ku luli Baby kutama Gwe wansabye nkutwaleko out Kyoka tutuse oyimilidde nga scout (Outro) A Karma Ivien Fresh Bwoy Girl know di tune wi can dance it Can merge yeah see mi Girl come ah tell Yuh so Lyrics By Khan G (Airforce)
Advertisement
Lifist | Fik Fameica
2051 Views
Lock | Fik Fameica
4189 Views
Lov Lov | Fik Fameica
4486 Views
Buligita | Fik Fameica
2009 Views
Ndi Byange | Fik Fameica
8479 Views
Muko | Fik Fameica
2811 Views
Omu Bwati featuring Patoranking | Fik Fameica
11591 Views
Tobiloberamu | Fik Fameica
8663 Views
Am Different | Fik Fameica
8045 Views
Mwaga featuring Rayvanny | Fik Fameica
4971 Views
Born To Win | Fik Fameica
16328 Views
Skonto featuring Wembly Mo | Fik Fameica
8538 Views
Kutama | Fik Fameica
5930 Views
Dont Stop | Bebe Cool
65 Views
Correct | Ykee Benda
149 Views
Sugar | Rebo Chapo
231 Views
Lindako | Maurice Kirya
422 Views
Sinza | Eddy Kenzo
1374 Views
Am Badder featuring Jowy Landa | Grenade Official
1265 Views
Njakukadiwa Nawe | Daddy Andre
1287 Views
Love Story | Ykee Benda
1249 Views
Advertisement


text:
603 Views
Intro Oyo Bwagulawo (True) Tewali Agalawo Mukama Bwagulawo Tewali agalawo Lord have mery, Mercy Lord of Mercy (Yeee) Verse I Mukama Yanvilideyo Nenkoleza Etabaza Gyebali Bansibila Muizikiza Okudagga Nga munjagaza Magombe Nga mwagala Nfe Ngende Mwandaga Esanyu lingi nyo Nga mwakandaba Ne mumpa engoye enungi enyo munage nenyambala kumbe mbika lubugo Yiiii Lubaale mube Chorus Muli babi Muli Babi (Abalya Mere muli Babi) Muli babi Muli babi Muli Babi (Abefula mikwano gyaffe) Muli babi Muli babi Muli Babi (Abalya Mere muli Babi) Muli babi Muli babi Muli Babi (Ababba emikisa gyabanamwe) Muli babi Verse II Mwaninyisa Olusozi wagulu Mbu ebilungi bili eno wagulu Nemunkwasa ekibbo ekye njulu Nga kuliko olugoye olwelu kungulu Kumbe munimba Amafumu ganfumita Muli ku mwoyo gwange mugutunda mundese mukafunda (iyiiii) Sili Basonyiwa Bantu mwe sili basonyiwa Nemukama eyo wagulu tali basonyiwa Bantu mwe sili basonyiwa..... ayiii Chorus Muli babi Muli Babi (Abalya Mere muli Babi) Muli babi Muli babi Muli Babi (Abefula mikwano gyaffe) Muli babi Muli babi Muli Babi (Abalya Mere muli Babi) Muli babi Muli babi Muli Babi (Ababba emikisa gyabanamwe) Muli babi Bridge Oyo Bwagulawo (True) Tewali Agalawo Mukama Bwagulawo Tewali agalawo Lord have mery, Mercy Lord of Mercy (Yeee) Verse III Sikilungi x3 Okudingisa Bano, Gwe Obele Obulungi Sikilungi, Nobagumaza Sikilungi x2 Gwe Obele Obulungi Tugabanne ekitibwa mubuntu Ffena nobwolaba tusula munjju tetuli nsolo tuli bantu muno mulekele omukisa gwe avimbe Oyo Bwagulawo (True) Tewali Agalawo Mukama Bwagulawo Tewali agalawo Lord have mery, Mercy Lord of Mercy (Yeee)
Advertisement
Muli Babi | NU YORK Da Styla
604 Views
Dont Stop | Bebe Cool
65 Views
Correct | Ykee Benda
149 Views
Sugar | Rebo Chapo
231 Views
Lindako | Maurice Kirya
422 Views
Sinza | Eddy Kenzo
1374 Views
Am Badder featuring Jowy Landa | Grenade Official
1265 Views
Njakukadiwa Nawe | Daddy Andre
1287 Views
Love Story | Ykee Benda
1249 Views
Advertisement


text:
Amawulire
Abantu 2 bebatiddwa e Bukedea ne Kalaki ku ssekukulu
Ivan Ssenabulya
December 27th, 2021
Bya Musasi Waffe
Poliisi etandise okunonyereza kungeri abantu 2 gyebatiddwamu ku ssekukulu e Bukedea ne Kalaki.
Omwogezi wa poliisi mu East Kyoga Oscar Ageca agambye nti obutemu buno bwabadde bwanjawulo, wabulanga bwabaddewo ku lunnaku lwerumu.
Waliwo omuntu omu gwebatemyetemye nebamutta, atenga omulala yabadde mwana owemyaka 16 ngono yakubiddwa okutuuka okumutta mu nkyana z’omuwala.
Aaron Oyugi oweabamusse babadde bamuneya, okubba muwala wa munne, nga bino byabadde Kalaki.
At’eBukedea, Ageca agambye nti baliko abantu 2 bebakutte ku byobutemu obwakoleddwa ku Francis Opolot abadde aweza emyaka 50.


text:
Amawulire
Gavt etandise okwetegereza ebisale ebisambibwa mu Masomero ga bonna basome
Ivan Ssenabulya
April 28th, 2022
Bya Prossy Kisakye,
Gavumenti okuyita mu minisitule yebyenjigiriza nemizannyo batandise okunonyereza ku bisale ebisabibwa mu masomero aga gavumenti agabonna basome ku mutendera gwa pulayimale ne sekendule.
Bwabadde ayogera ne bannamwulire ku Media Center mu Kampala, omwogezi wa minisitule yebyenjigiriza nemizannyo Dr Dennis Mugimba, agambye nti batandise okunonyereza kuno oluvanyuma lwekiragiro kyomukulembeze weggwanga ekyabawereddwa.
Agambye nti omukulembeze wegwanga ayagala okumanya ssente ezo, oluusi zebayita ezekimaptiira lwaki zisabibwa mu masomero.
Mugimba ategezezza nga bwebakatuuka mu disitulikiti 46 namasomero 50 namaka 1000, nga baliko byebazze bababuuza okubaako byebazuula ebinatekebwa mu alipoota yaabwe.
Okunonyereza kuno kuwagiddwa gavumenti ya Norway, nga kwebajja okusinziira okuddamu okwekennenya ssente gavumenti zeteeka mu nkola ya bonna basome.


text:
Police ya Uganda eyimirizza okuwa abantu ba bulijjo emmundu, n’ebitongole by’obwananyini ebya securiko okutuusa ng’omulimu gw’okufuna ebyogera ku mundu zonna eziri mu mikono gy’abantu gumaliriziddwa.
Enteekateeka y’okuwandiisa emmundu zonna ezikozesebwa abantu ba bulijjo, ne kampuni z’obwannanyini enkuumi ezimanyiddwa nga eza securiko kwatandika emyaka ebiri egiyise.
Emmundu 19,000 zezimanyiddwa mu mateeka, era nga zawebwako olukusa okukozesebwa abantu ba bulijjo n’ebitongole by’obwannanyini ebikuumi.
Charles Ssebambulidde akulira ekitongole kya Police ekivunanyizibwa ku kuwa abantu ba bulijjo n’amakampuni ga securiko emmundu agambye nti bayimirizza okuddamu okugaba emundu naddala ez’ekiika kya Basitoola okutuusa ng’omulimu ogwo guwedde.
Mu mbeera yemu Charles Ssebambulidde alabudde abo bonna abaawebwa emmundu naye nga tebanaddamu kusaba lukusa lubeera nazo,nti bazirina mu bukyamu.
Bino webijidde ng’ettemu lyemmundu lyeyongedde mu ggwanga, nga ne ku nkomerero y’omwaka oguwedde abazigu batta abasirikale ba police abasoba mu 8 nebabanyagako emmundu.
Mu bitundu bye Kalamoja abakwata mmundu a abagambibwa okuba aba Turkana basse abakugu ba ministry y’ebyobugagga ebyomutta nabajaasi abaabadde babakuuma.
Ekikwekweto ky’okuggya ku bakalamoja emmundu nakyo kikyagenda mu maaso.


text:
Omubaka wa Nakawa West era omwogezi wa National Unity Platform – NUP Hon. Joel Ssenyonyi olunaku olwaleero akwasiddwa offiisi ya Ssentebe w’Akakiiko akalondoole ebitongole bya Gavumenti aka COSASE.
Hon. Ssenyonyi ategeezezza nti okunoonyereza ku bukenuzi n’obuli bw’enguzi mu bitongole bya Gavumenti ssi mmere kulya, nti bamutegeezezza nti kirimu n’emitego.
Emirimu gye agikwasizza Omukama Katonda okumukulembera nga atuukiriza omulimu ggwe nti era mu nkolagana ennungi ne banne bwebali ku Kakiiko bajja kukola omulimu omulungi.
Share.


text:
Ntaana njerere yezu Aliwa? Ntaana njerere yezu Aliwa?// x2
Yezu abuze, talimu, Yezu aluwa, talimu// x2
Bamutadde wa Mukama wange, Bamutadde wa Mukama wange? x2
Yezu abuze nkunoonya, Yezu abuze nkunoonya x2
Nasuze nkunoonya, Oh! Lwaki ombuzeeko? Mukama wange lwaki ombuzeeko?
Nasuze nze nsinda, Oh! Lwaki ombuzeeko, nasuze nze nkaaba, lwaki ombuzeeko?
Tutti
Mukama wange lwaki ombuzeeko? Mukama wange lwaki ombuzeeko?
Lwaki ombuzeeko? Lwaki ombuzeeko?
Solo: Mukaabira ki bakazi battu, Yezu ya’azuukira dda!
Tutti:
Bakututte wa Mukama wange? bakututte wa muganzi wange?
Solo: Mukaabira ki bakazi battu, Yezu gwe batta gyali.
Tutti:
Bakututte wa Mukama wange? bakututte wa mbuulira? Bakututte wa kabiite wange?
//Muleke kutya tunoonya owe Nazareti, Muleke kutya. Tunoonya yezu gwe batta// x 2
Azuukidde Ssebo, Yezu owe Nazareti, azuukidde ssebo, Yezu eyattibwa sso // x2
Muno taliimu, Yezu owe Nazareti, azuukidde Ssebo Mwana owa Katonda
Mulabe ekifo kye, Yezu owe Nazareti mwe yateekebwa ku luli, Mwana owa Katonda
Kale mugende batume mubagambe amawulire amalungi. Mugambe bonna nti Yezu kye yagamba kituufu kyagobye dda.
Bagende bonna bagende Galiraya bamulabe obolungi. Bagende mangu, bagende Galiraya bamusisinkane eyo.
Azuukidde, muno taliimu azuukidde// x2 D.C (Repeat Ntaana njerere up to here)
Solo:
Gwe noonya kabiite wazze wa? Wazze wa ggwe Yezu gwe noonya?!
Ogenze wa gwe batta ogenze wa? Ogenze wa nkunoonya ogenze wa?
Nkedde nnyo nkunaaaze, ogenze wa? Bye ndeese nkusiige mbisse wa?
Abamusse mbabuza yazze wa? Mumundage, mumundage gye mumutadde
BASS: Owange Mariya okabira ki? Owange Mariya onoonya ani? //x2
SOP: Noonya Yezu gwe batta agenze wa? Bamutadde wa nzirage eggumba lye? //x2
Oba ddala omanyiyo yogera. Oba ddala omanyiyo ntwala, ntwala x2
Bass solo: Owange Mariya, Mariya, owange Mariya // x 2
Muyigiriza ndabira wa, ndabira wa Ssebo! Muyigiriza ndabira wa! Nzuukidde.
Muyigiriza ndabira wa, ndabira wa Ssebo! Muyigiriza ndabira wa! Tonkwatako.
Muyigiriza ndabira wa, ndabira wa Ssebo! Muyigiriza ndabira wa! Nze ngenda wa Taata
Muyigiriza ndabira wa, ndabira wa Ssebo! Muyigiriza ndabira wa!
Genda mangu Abatume obagambe; Nninya waggulu eri Kitange era kitammwe mwenna. Nninya waggulu eri Kitammwe era Katonda wammwe.
Tunasisnkana mpola e Galiraya, tunasisnkana totya x 2
Yee, azuukidde omuwanguzi ntalo! Yee, azuukidde omuwanguzi ntalo! x2
Tukwaniriza Yezu luwangula ogguse x 2. Muwanguzi ogguse
Yezu muganzi wange
Ovuddeyo emagombe olumbe olugobye n,amaanyi. Ovuddeyo emagombe olumbe olugobye leero // x2
Alleluia, alleluia, alleluia, alleluia, alleluia, alleluia azuukidde, Omulokozi azuukidde.


text:
Amawulire
Ebibiina byábakozi bigobye Sentebe Wilson Owere
Ivan Ssenabulya
November 15th, 2022
Bya Damali Mukhaye,
Ebibiina by’abakozi okwetoloola eggwanga bigobye abadde mukama wabwe Wilson Owere ng’abamulumiriza obutaba na busobozi bubakulembera.
Okumugoba mu ntebe wekigidde nga olunaku lweggulo kkooti yayisiza ekiragiro ekilemesa olukiiko tabamiruka olwe kibiina omwegatira abakozi mu ggwanga okutuula.
Omumyuka wabadde Ssentebe wekibiina kya NOTU, Stephen Mugole yalondebbwa ebibiina bya bakozi 24 ebyetabye mu tabamiruka ono atudde mu Kampala.
Richard Bigirwa yalondeddwa akola nga Ssaabawandiisi okudda mu bigere bya Peter Werikhe eyali Ssaabawandiisi nga kati mubaka wa palamenti owa Manafwa.
Olukiiko era lulonze Moses Mauku nga akola nga omuwanika wa gavumenti ate Barbra Bandaru akola nga amyuka omuwanika
Mugole agamba nti ebibiina by’abakozi 24 ku 34 byawakanya obukulembeze bwo Owere era alina okugonda.
Wabula ye Owere agiddwa muntebbe agamba nti olukiiko luno lwabadde lumenya mateeka kubanga waliwo ekiragiro kya kkooti ekiruyimiriza.


text:
Wabairewo katemba ere mu district eye Mayuge abaali abo’mukwano we’berangire eirogo nokwenda okwitagana. Bino bibaire kukyalo Namadi mu Igombolola elye Malongo.
Abaali abo’mukwano batubukiire mumaiso aga’bataka webarangire eirogo, okwogera ebya’swakaba kwota nokwenda okwitingana kundawukana editategerekeka.
Bano abawaliriza agemagania ebyenkulankulania mu Igolombola lino Kyamusana Ali okwingira munsonga, nokuli Odoi Steven alangiire Okoth John okumwogeraku ebya’njwanjwa nti yeyanda okumwitta era yasaba Okoth John alete obukakafu nobudulizzi nga bwamwewerera okumwita.
Mukwanukula Okoth John talese budulizzi wabula yategezza olukiko nti yalumukira ku’Police okwekubirira endulu nga mwine ono Odoi Steven nabo’mumaka gge baba swiseku okubewerera okubaita nokubavuma buli kasera.
Ba isemaka bano bombi buli omu alangira mwine kwota nabo’mumaka gaibwe okwevuma nokweyogerera ebitaida kukyalo buli lunaku.
Wabula abataka abasinga omusango bamazze bagusalira Okothi John era bamukomaku ye nabo’mumakka ge okuyonda enimi daibwe nokulekera’wo okukyankalania ekyalo.
Ye Isentebe owe’kyalo kino Matende Salimu asabya abataka abalina ensonga daibwe okutanga akanagansi mubakurembezze abekyalo nga kino kiviire kunsonga dino kulanda paaka ku Police wabula olvuainuma olwo’kutabaganai ensonga abantu bano, abakobye bagwidagane mubifubba nga akabonero akalaga okusoniwagana.
Ole aidie okutawula ensonga dino Ali Kyamusana asabye abantu bo’kuyalo kino okutali eliso elyojji kubantu bano nokubakumakuma mu iddini.


text:
- Yezu okukujjukira ly’essanyu, ly’emyoyo gyaffe;
Naye ekisinga byonna, kwekubeera okumpi naawe.
- Teri kigambo ky’assanyu, nakitabo kiterevu
Teri nyimba mpomerevu, awatatendebwa Yezu.
- Tiwali gwe nyimbirira, twali gwe mpuliriza;
Tiwali gwe njikujira, asinga Yezu ekisa.
- Osaasira ayonoona, owulira akusaba;
Akunoonya tomubula, akusanga wamukisa.
- Nandibadde nga njogera, nandibadde nga mpadiika
Sisobola kunnyonnyola, Yezu Omwana wa Katonda.
- N’olulimi tirunyumya, n’ennukutta tetegeeza;
Ageza yekka y’amanya, Yezu bwali Om’wagalwa.
- Yezu beera ssanyu lyaffe, nga bwoliba empeera yaffe;
Mu Gwe wekka tujaaguze, emirembe n’emirembe.


text:
Bya Boniface Kizza
Abatuuze okuva mu disitulikiti y’e Masaka bavuddeyo n’ebasimba nakakongo kuttaka eririna okuzimbibwako ekitebe kya disitulikiti.
Okusinziira ku byavudde mulukiiko lw’abakansala, basazeewo bagende n’ettaka erisangibwa kukyalo Kyambazi muggombolola y’e Kyanamukaaka nga lino ly’awebwayo eyali omubaka wa Bukoto era eyali omumyuka w’omukulembeze w’eggwanga Edward Kiwanuka Ssekandi.
Kinnajukirwa nti oluvannyuma lwa Masaka okufulibwa ekibuga, minisita w’agavumenti ez’ebitundu Raphael Magyezi yasaba abakulembeze ba Masaka okunoonya wa webayinza okussa ekitebe wabula nga kirina kuba wabweru wakibuga.
Peter Ssenkungu ng’ono y’akikirira abakozi kulukiiko lw’abakansala ategezezza ng’ekitebe bwekirina okuzimbibwa awantu awasobolwa okutukibwa buli muntu. Kuba kansala, 16 bawagidde ekyokuzimba ekitebe mu muluka gwe Nkuke muggombolola ye Buwunga.
Bino bijjidde mukaseera nga minisita wa gavumenti ezebitundu kyajje asindike ekibinja kyabakugu nga bakulembeddwamu mwami Swizin Mugyema okwekeneenya ekifo awagenda okuzimbibwa ekitebe kino oba olyawo nga kikwatagana n’omutindo.
Eng. Hon. Richard Ssebamala ayambalidde abo bonna abali emabega w’okulemesa eddoboozi ly’abangi nti bano bebatayagala nkulakulana kukitundu.Ono ayongeddeko nti abakulembeze abamu bagala ekitebe kizimbibwe e Nkuke ng’eno yewali famile ya Mr. George Mukasa nga naye yali awaddeyo ettaka kulwa disitulikiti ng’ekigendererwa kyabano kyakugula ttaka eririranyewo olwo bbo baddemu baliguze disitulikiti kubulindo bwensimbi.
Sentebe weggombolola ye Kyanamukaaka Cyrus Kalema ne kansala Antonio Muyunga, owe Kyesiiga bagamba nti abantu 16 tebasobola kusalirawo balala n’ebategeezanga Bukoto Central w’ebalina bulikimu ekyetagisaayo okuzimbibwa ekitebe.
Kizito Kawonawo nga yamyuka omuyambi w’eyali omubaka w’ekitundu kino Edward Kiwanuka Ssekandi yategezezza akakiiko nga nannyini ttaka bwali omwetegefu okwongera n’ekuttaka lino nga wakubawerako n’ekyapa.
Ssentebe wekyalo Kyambazi ewasubirwa okuzimbibwa ekitebe ategezeeza bwebatayinza kukiriza kufiirwa mukisa guno nategeezanga bwebamaze dda n’okkunga abatuuze okulaba nga basonda kubimu kubyetaago ebyetagisa okuzimba ekitebe.
Mukaseera kano wofisi za disitulikiti tezirina watuufu wezitudde wabula nga bagezaako kukozesa ebizimbe byamasomero, ebizimbe byeddwaliro bino byonna nga byabwakabaka bwa Buganda.


text:
Munnamawulire wa CBS era omukubiriza wa program Londoola ensonga ne program Kalabaalaba, Dr. Sam Kazibwe aweereddwa engule eya munnamawulire asinga okunoonyereza ku mirimu gyakola.
Program ya Londoola ensonga ebeera ku Cbs Fm 88.8 okuva monday okutuuka friday ku ssaawa bbiri okutuuka ku ssatu ez’ekiro (8-9pm).
Kalabaalaba ebeera ku Cbs emmanduso buli Sunday,okuva ku ssaawa nnya okutuuka ku ttaano ez’okumakya (10-11am).
Dr. Sam Kazibwe engule eno emuweereddwa abeekibiina ekigatta bannamawulire mu ggwanga ekya Uganda Journalists Association (UJA), ku mukolo ogubadde ku Hotel Africana bannamawulire nga bajaguza n’okwefumiitiriza ku lunaku lw’eddembe lyabwe.
Dr Sam Kazibwe oluvannyuma lw’okuwangula engule eno, agambye nti kisaanidde bannamawulire okwongera okujjumbira ebyokunoonyereza kwabwe, nookwongera okumanya ku kyebalina okukola nga bali ku mirimu nobuweereza bwabwe eri ensi.
Abalala abaasimiddwa kuliko omukyala omulwanirizi weddembe lya bannamawulire abakyala mukibiina kya Uganda Media Women Association, (UMWA), Margat Ssentamu, era ngono agambye nti enteekateeka UJA gyetandiseeko yakuyambako bannamawulire okuddamu amaanyi nabakyala okwongera okujjumbira omulimu guno.
Ssenfuka David, omukugu mu byokutabula eddagala ly’ekinnansi erijanjaba endwadde nga sukaali ne kansa, naye yoomu ku banna Uganda abasiimiddwa olw’obuyiiya bwagasse ku ggwanga, era ono ategezezza Cbs nti bannamawulire basaanidde okwongera okunonya abantu abalinga ye okubooleka ensi.
Munnamateeka Nalukoola Luyimbaazi, munnamawulire Paul Kakande, president w’ekibiina kya bannamawulire abakulisitaayo Zambaali Blasio Mukasa, Joshua Musaasizi Nsubuga president wa bannamawulire abaadiventi, munnamawulire wa Cbs asaka agebyobulamu Ddungu Davis Joel, kampuni ezenjawulo n’abalala bebamu ku bawereddwa engule ezibasiima olw’obuweereza bwabwe.
Mathias Rukundo president wa bannamawulire mu Uganda agambye nti eno yeemu ku nkola egendereddemu okuzaamu bannamawulire amaanyi wadde nga bakolera mu bugubi, n’okusiima abo abaasouka mu mulimu guno.
Omulwanirizi w’eddembe ly’obuntu Dr Livingstone Ssewanyana, asinzidde ku mukolo guno naalabula government ku kyokutyoboola eddembe ly’amawulire n’obutakkiriza nsi kumanya byesanidde okumanya, nti bisaanye bikomezebwe.


text:
Omwogezi wa National Unity Platform – NUP Hon. Joel Ssenyonyi avuddeyo ku Kibinja kya Kibalama Nkonge ekiguddewo ekitebe kya NUP ekirala e kabawo. Mu kiwandiiko Ssenyonyi agamba nti waliwo abantu bebalabye mu mawulire nga beyita Abakulembeze ba NUP so nga be bantu bebamu abalabwako mu Kkooti nga bagamba nga Gavumenti bweyali ebanyigirizza okulimba ku bukulembeze bwa NUP.
Ono asabye abantu obutagendera ku bigambo byabano era nalabula abeyita abakulembeze ba NUP nti bajja kuvunaanibwa mu mateeka.
Share.


text:
Amawulire
Abakaka baganiddwa okutuuka awazimbibwa e ddwaliro lye Lubowa
Ivan Ssenabulya
August 6th, 2019
Bya Shamim Nateebwa, Kampuni eya Finasi roko construction SPV nga yeyaweebwa omulimu gw’okuzimba eddwaliro galikwoleka mu bitundu bye luboowa efulumizza ekiwandiiko ekinyonyola kw’ebyo ebibadewo emisaana galeero .
Kino kiddiridde ababaka mu Lukiiko olukulu olw’eggwanga, abakungu okuva mu Minisitule y’ebyobulamu nga bakulembeddwamu Minisita w’eby’obulamu Jane Aceng wamu n’omuwandiisi w’enkalakalira mu ministry ye by’obulamu Doctor Diana Atwine bwe bagaaniddwa okuyingira e Lubowa awalina okuzimbibwa eddwaliro galikwoleka.
Mu kiwandiiko kino aba Finasi /Roko construction SPV limited bategezza nga ebibadewo kiddridde okuba nga tebategezedwako ku kukyala kuno mu budde okusobola okubetegekera naddala mu by’okwerinda okuba nga tewabawo mutawaana gwonna gubatukakao.
Era baweredwa amagezi okufuna olunaku olulala olwo kulambulirako ekifo kino.
Kigambibwa nti PS Keith Muhakanizi yawandiikidde Omumyuka wa Palamenti Jacob Oulanyah nga agaana bano okugendayo


text:
Omusirikale wa police omu attiddwa n’omulala asigadde n’ebisago eby’amaanyi.
Obulumbaganyi buno bubadde ku ”checkpoint” ya police ku kyalo Kiwumpa, mu muluka gwe Kiwumpa , mu gombolola ye Luweero era mu district ye Luweero ku luguudo oluva e Kampala okudda e Ggulu.
Kigambibwa abasajja babadde babiri nebefuula abalina kyebebuuza ku basirikale ababadde bali mu kifo ekyo, nekiddiridde kutandika kutematema abasirikale ababadde n’emmundu nebazibaggyako nebadduka nazo.
Abasirikale bokunguudo abalala ababaddewo bataddeko kakokola tondeka nnyuma, nebekweka mu nsiko bataase obulamu.
Okusinziira ku kiwandiiko ekifukumiziddwa police, waliwo omusirikale omukyala adduse neyeyambula ”uniform” nagisuula ku ttale abatemu baleme kumulaba,era ono yaaweerezza bakama be obubaka ku ssimu ku bibadde bibaguddeko,nabo batuusr mangu okubataasa.
Ebyembi omusirikale omu PC Ronald Busingye Twinamatsiko asangiddwa avuddemu omusaayi mungi ng’afudde, ate munne PC Josephat Twinamatsiko ngaali mu mbeera mbi naddusibwa mu ddwaliro.
Okumpi newabadde obulumbaganyi buno wabaddewo emmotoka eyafiiriddewo ng’ebadde etisse kasooli, abatemu bagikumyeko omuliro.
Omuduumizi wa Police mu Luweero Livingstone Twazagye agambye nti bakitegeddeko nti abazigu babadde n’emmotoka gyebabadde basimbye ku ssomero lya Kiwumpa Church of Uganda primary school, era olumaze okubba emmundu nebeyongerayo.
Twazagye agambye nti tebagenda kutuula okutuusa nga bazudde emmundu ezibbiddwa abakyamu bano, nga batya nti zandikozesebwa mu bumenyi bw’amateeka


text:
Bya Boniface
Mu kawefube wo okwezza obuwagizi mu bintundu bye Masaka, banakibiina ekiri mu buyinza ekya NRM basazeewo kuggulawo mukutu ogugenda okugatta abakulembeze babwe kisobozese bammemba okugoberera obulungi ebigenda maso mu kibiina nga guno guyitibwa “NRM GREATER MASAKA WATSUP GROUP”. Ngebimu kubigendererwa kwekussawo obumu, okomyawo ettutumu ly’ekibiina nga kwotadde n’okumalawo ebibasomooza..
Basabakunzi ba NRM abatwala districts zonna ezikola ebbendobendo ly’e Masaka basiimye ekitandikiddwawo n’ebagamba nti kyakomyawo ettutumu ly’ekibiina mukitundu kino era n’ebeyama okutambulira awamu mubuli mbeera.
Bassabakunzi basabye abakulu mukibiina okukola kyonna ekisoboka okukola kunsonga ezinnyigiriza abantu basobole okuddamu okufuna obuwanguzi nga bwegwabanga edda.
Ssentebe wa NRM mukibuga Masaka Katumba agambye nti ekitandikiddwawo kigenda kwongera okutekawo olujjegere n’okwataganya abakulembeze n’ebanakibiina okutukira ddala kumutendera ogw’owansi eri mubyalo.


text:
Eyali yeegwanyiza obukulembeze bw’eggwanga lino Paul Kawanga Ssemogerere afudde takutte ku ntebe wadde okulaba ku nkyukakyuka gye yali yegwanyiza.
Ssemogerere nga yaliko Pulezidenti w’ekibiina ki Democratic Party (DP) afiiridde ku myaka 90 mu makaage e Rubaga.
Mu bulamu bwe, abaddeko Minisita mu Gavumenti ez’enjawulo omuli Tito Okello Lutwa ne Pulezidenti Yoweri Kaguta Museveni nga Minisita w’ensonga z’omunda mu ggwanga, Minisita w’ensonga z’ebweru w’eggwanga, Minisita w’ensonga z’abakozi n’obukulembeze obulala.
Avuganyiza ku bukulembeze bw’eggwanga lino emirundi 2, omuli 1980 akaalimu okusika omuguwa, munna Uganda People’s Congress (UPC), kati omugenzi Milton Obote keyawangula.
Mu Gwomukaaga, 1995, yalekulira mu Gavumenti ya Museveni, neyesimbawo ku bukulembeze bw’eggwanga lino mu 1996, okulonda Museveni kwe yawangula.
Mu 2005 yawumula eby’obufuzi, John Ssebaana Kizito kati omugenzi kwe kudda mu bigere bye.
Abadde musajja muyivu nga yasomera massomero ag’enjawulo St. John’s Boys Boarding Primary School, St. Henry’s College Kitovu, Kisubi Boys ng’ali mu Pulayimale.
Amalala kuliko St.Mary’s College KisubiJunior Secondary One, Senior Secondary One, St. Mary’s College Kisubi, Makerere College.
Ate mu Yunivasite kuliko University College of East Africa, Syracuse University mu America n’endala.
Ebirala ebifa mu ggwanga – https://www.youtube.com/watch?v=mtvwLABzd_A


text:
Osobola okulabilira omwana eyetaaga amaka okumala akabanga katono?
Tukiriza nti buli mwana asaanidde okukulira mu makka nga ayagalibwa. Omwana bwaba nga asuuliddwa, kitwalira abakozi baffe ebanga eliwerako okunonyereza kubazadde n’abenganda bomwana ono, oba okumufunila abazadde abapya abasobola okumukuza. Mukaseera kano, twetaaga abantu abayinza okulabilira omwana ono ewaka ewuwe nga bwetukola okunoonyereza, okumala emyeezi 3-6.
Okunoonyereza kulaze nti buli myeezi 3 omwana gyamala mukitongole ekikuuma abaana, afiirwa omwezi gumu ogw’okukula obulungi. N’olwekyo, tutandiisewo enkola eyokukuliza abaana bano mumaka mukaseera akokunoonyereza tusobole okukendeeza ku bulabe buno.
Oluvanyuma lwokumufunira amaka amapya, abo ababadde bamukuuma bamwanjula mpola mpola eri abazadde be abapya, nayiga okubaagala n’okubesiga, nga abakuzi baffe ababaana babayambako.
[youtube NJRVjqbgyJE]
Ebiseera ebimu, omwana asangibwa okuba n’abazadde oba ab’enganda abamanyirwako, naye nga olwenzonga ezikwatagana nobukumi bw’omwana ono tetusobola kumubalekera. Awo, twetaaga abazirakisa abayinza okulabilira omwana ono okutuusa nga awezezza emyaka 18 egy’obukulu.
[youtube ul2tHlzCdP8]
Wegatta otya ku nkola eno?
Bwoba owulira nga wandisobodde okutuyambako okulabilira abaana okumala akabanga akatono, tuweeleze obubaka ku email adoption@ugandansadopt.ug oba kuba essimu 0776110304 okumanya ebisingawo. Bwewewandiisa, omukozi waffe ajakujja akukyalire ewakka, akole okunoonyereza okusobola okukutegeera obulungi oluvanyuma alipoota eweebwe akakiiko akasalawo. Akakiiko bwekakukiriza okusiinziira ku alipoota eyo, nga tukuwa omwana.
Okulabilira omwana kunti kilungi nnyo. Kiwa omwana eyali yalekebwawo omukisa okumanya okwagala n’obukuumi bw’amaka. Nga ali mumakka gano, omwana ayiga okwesiga n’okwagala abantu banne, asobole okukula obulungi nga yetegekera obulamu obw’omumaaso.


text: Annemye Annemye (whoooo) annemyeNkunkuna bwoomu bwa nnamuniginaMpwangali ng'embwa esudde ecilumaEmkampa ziwoggana mu bbaafuAnanjolezaako awuunaEnsowera zakyadde ewaka lwa kawoowo ka nkampaEmmere afumba esiridde ( Esiridde)oluusi ekona awuuna ( Yii Kika buka)Nkolentya obwoomu ( Nkolentya) nkolentyaKyekunkuna malijja ekiliga ooh malijjakiliga ekito malijjakyewaatira , kyefuumbirakiliga ekito malijja (malijja) kyewaatira (kyewaatira) , kyefuumbira (kyefumbira)aaah mmm Munyambe Amaka ooh gayiikaNyinimu waatali ebikere biteemba enjuKuluno bitembye nyinimu yeebaseEmmese tezikyalina kutya (yarabi zeetala)zeetala ne kkapa nge'etunulaamaviivi galwaanila ebifo (ammanyi gampedde)mbutuufu amaviivi galwaanila ebifo ( nkolentya banange)Gwennina anyumirwa kweebaza eyazzimbaNze gwennina (ayiwa endusu) anyumirwa kweebaka (aah misana ttuku)Nkolentya obwoomu nkolentyaNkolentya obwoomu kanfuneyo omulalaKyekunkuna malijja ekiliga ekito malijjakiliga kito malijjakyewaatira , kyefuumbiraekiliga ekito malijjakiliga kito malijjakiliga kito malijjakyewaatira , kyefuumbira walaalaamunyambe, ooh omukyaala tafumba ooh ansobedde oohooh nze ndabye nze. oohGuma bijja tteleela (tamanyi kufumba)Guma bijja teleela (afuumba esilidde)Guma bijja teleela ( aah mpaayo omulala) omutoonzi ajja teleeza(tamanyi kufumba)Guma bijja teleela ( tamanyi kuwaata)Guma bijja teleela (afumba esilidde) Guma bijja teleela ensinga muzigonjoole ajja teleeza (aah mpaayo omulala)Guma bijja teleelaaa


text:
Amawulire
Obuyiiya mu kutereka ssente bubuno ‘WhatsApp Banking’
Ivan Ssenabulya
September 3rd, 2021
Bya Juliet Nalwooga
BannaYuganda basabiddwa okwettanira enkola eya whatsapp bankin, obuyiiya obujja obwaleteddwa mu byokutereka ssente okuyita ku mitimbagano.
Sarit Raja, akulira ebyensimbi n’emirimu mu kampuni ya I&M mu kitundu kyobuvanjuba bwa Africa, agambye nti kitundu kyomwaka 2021 eisoose wabaddewo okweyongera mu magoba okutuuka ku 33% okuva ku 12%.
Raja era awabudde bonna abali mu mulimu gwokutereka ssente, okwongeramu amaanyi nobuyiiya okutumbula omulimu.
WhatsApp banking nkola eya digito ngefananako ngokusindika obubaka bwa SMS, nga kaasitoma ayogerezeganya naba banka nga bakozesa ChatBot.


text:
Amawulire
Ab’omumambuka bebasinze okuganyulwa mu kusoma okwebbanja
Ivan Ssenabulya
February 9th, 2022
Bya Damalie Mukhaye
Ekitundu kyamambuka namasekati ga Uganda, bebakulembedde mu bungi, abagenda okuwererwa gavumenti ku bbanja, mu matendekero aga waggulu mu lusoma lwa 2021/22.
Mu kwekenneenya ebibalo ebyafulumye okuva mu kitongole kya Higher Education Students Financing Board, amambuka bebakulembedde ku 52.3%.
Amasekati ga Uganda bebaddako ku 29% nekuddako obugwanjuba ku 27% atenga obuvanjuba bali 26%
Omugatte abayizi 1,530 bebagenda okuwererwa ku bbanja, okusinziira ku lukalala olwokubiri, olwafulumiziddwa.
Ssenkulu wekitongole Michael Wanyama agambye nti baatunuliridde ensonga yomwenkano gwebitundu, okuwa bonna omukisa okusoma.


text:
SSENTEBE w’akabondo ka babaka abava mu Buganda era nga ye Mubaka wa Mukono South mu palimenti Johnson Muyanja Ssenyonga asabye banna Uganda okwettanira okugaba omusaayi nti kuba kiyamba okutaasa obulamu bwa bantu abali mu bwetaavu bwagwo mu malwaliro eg’enjawulo.
Muyanja agamba nti abantu bangi wanno mu ggwanga bafiirwa abantu babwe ng’entabwe eva ku bbula lya musaayi mu malwaliro, nti naye singa buli muntu yeewaayo n’eyenyigira mu kikolwa kino obulamu bwa bantu bangi bujja kwongera okutaasibwa.
Bino yabyogedde aggulawo olusisira lwe by’obulamu olwabadde mu kibangirizi ky’ekifo ekisanyukirwamu ekya Satelite Beach e Mukono ku lw’omukaaga, nga lutegekeddwa eddwaliro lye Naggalama saako ne bank ya Baroda ng’emu kungeri y’okuddiza ku bantu saako n’okubawa ku bujjanjjambi obwobwerere.
SOMA NABINO: Ebisaanyi ebizinze eddwaliro lye Ntenjeru bisattizza abalwadde
Abantu abasobye mu 400 be bebetambye mu lusisira lunno era nga bakembereddwaendwadde ez’enjawulo, omuli omusujja, akawuka akaleeta obulwadde bwa mukenenya, typhoid, amaaso wamu n’okuwebwa eddagala ku bwerere, libayambeko mu ntandikwa y’omwaka.
Ssenyonga yakubirizza abantu okugendanga mu malwaliro okw’ekebezanga ebirwadde ebitali bimu okusinga okugenda nga bayenjebuse kye yagambye nti kivaako okusasaanya ensimbi enyingi ezandibadde zikola ebilara.
Kunsonga y’okutereka yagambye nti abantu balina okutereka ensimbi mu bank, kyokka nasaba gavumenti okukendeeeza ku misolo gy’eteeka ku ma banka ag’obusuubuzi, kisobozese abantu okwewola nga bazzaayo ensimbi ku magoba amatono ennyo.
Do you have a story in your community or an opinion to share with us: Email us at editorial@watchdoguganda.com


text:
Mwe abantu ba Katonda ab’okunsi muli ku ki mmwe aboonoona, abanyiza Omutonzi Katonda? Twayonoona, twasobya Omukama Ye n’atufiirira; mwenenye mmwe abantu b’ensi mwenenye, Mukama omulungi anabasonyiwa. Abasonyiwe, (mwenna) abasonyiwe, mwenna abasaasire, abasonyiwe mmwe.
(Ffe abantu b’ensi) twasobya nnyo, twenenye ffe, twasobya nnyo, twenenye ffenna. Amawanga (gonna) mweddemu, mweddemu, mweddemu. (Oyo) agulumizibwenga. Nyini byonna ye Mukama omusaasizi. Namugereka Omuyinza (oyo) Nnantalemwa (Katonda) Mukama asaasira, asonyiwa atenderezebwe, atenderezebwenga. Twenenye ffe abantu b’ensi, lwetunamuwa ettendo n’ekitiibwa ebimugwanira, twenenye, (Tweddemu ffe twenenye).
- Nnawokeera ono abunye ensi Yezu mutuwonye ffe atumalawo.
Ensi agisaanyawo Mukama yamba. Twenenyezza twasobya (twasobya) twenenyezza, twenenyezza, twenenyezza.
- (Mmwe mumuwulirenga gwe nnesiimiramu, (Mukama) Yesu asonyiwa Kristu Omwana wa Katonda n’abonnabona, n’akomererwa ol’okuba ffe, twenenye (tweddemu ffe twenenye).


text:
Ekidd.: Muggulewo, muggulewo Yezu atuuse
Ayingire, ayingire mu mitima egyammwe,
Nneesiimye leero nange
Okukyaza nze Omulokozi. x2
1. Mulabe amagero Katonda Mwana, Mulabe amagero okujja omwange.
Nze ani nze gw’okyalidde, Nze ani nze nange omwolo?
2. Oh Kristu Ggwe Katonda, O Kristu ggwe Akaliga;
O Kristu Ggwe Omukama, Osiimye otya okujja omwange
3. Laba ekitiibwa kye nfunye nze, Okukyaza omutonzi w’eggulu;
Sso nga nze sisaanidde, Leero nange nneesiimye.
4. O Omukama Ggwe Katonda, Leero nange akukyazizza;
Nze nfuuse ennyumba yo kati, Nsiimye nnyo okujja omwange.
DOWNLOAD LINK:
MUGGULEWO YEZU ATUUSE


text:
Lirebha
Engila ye buonia eli sinaanu?
Likobosio
Oli nende enjala? Se eli eenjala ya kumubiili tawe, ne kakhali olikho nende eenjala ye sisindu situmakho mlimenya? Silikhoo sisindu siisiro mukari mwowo sikhabechanga ne sinyola bubwichufu tawe? Ne kali kario, Yesu niye engila! Yesu ababoolela ali , “ Ese niise kumukaati kwe bulamu. Abo babecha khwise se baliba ne njala tawe, abo basuubila mwise se baliba ne bulesia tawe” (Yoana 6:35).
Wasilwalile? Se onyalakho wabonakho khunyola engila namwe lilienya mulimenya tawe? Linyala liaba ne lilolekhana enga omundu ne akhusimisilie buwanga mala ololekhana oli okhanyala wanyola nio owambisilia tawe? Ne kali kario, Yesu niye engila ye buonia!Yesu kaboola ali, “Ese niise buwaanga bwe sibala . omundu yesi yesi ounonda alaba ne buwaanga bwe bulamu, ne salikeenda mu siilima tawe” (Yoana8:12).
wayeulilakho enge oyo nio bekalile enje bulamu?wakhakilekho kimiliango kimikali, mukhumalikha liechukhana mbo siili enyuma wa kano siili siindu mo twaa mala sibula bukhala? Olawenjelesiangakho abundu nio onyala wolana khukhwingila mwimenya lie bubwichufu?ne kali kario, Yesu niiye engila ye buonia!Yesu kababoolela ali,”Ese niise silibwa . Yesi yesi obirira mwise alaonisibwa ; alengila mukari ne khurura enje mala alanyoola kamaayilwe” (Yoana10:9).
Mala babaandu babaandi bakhwisiangakho aasi.Buambani bubwowo bwabelekho ne bukhali ni busiro namwe mukhalimo siindu tawe? Lilalolekhanangakho enga buli omundu Kenya akhurumikhire sifwabagani? Ne kali kario, Yesu niiye engila!Yesu kaboola ali, “Ese niise Omwaayi omulayi, erusia khufwa khulwe kamakheese. Ese niise omwaayi omulayi. Manyile baali babaase ne babaase bamanyile ese.” (Yoana10:11, 14).
Oukanagakho sinyala siekholekhakho enyuma we bulamu? Waluakho khumenya mubulamu bwe biindu bibionekha busa namwe binyole engekheni?olekhangakho bise bibiindi khusuubila mbo bulamu ne bulikho ne nganga? Wenyakho khumenya enyuma we khufwa? Ne kali kario, Yesu niye engila ye buonia! Yesu aboolela ali, “Ese niise lilamukha ne bulamu. Yesi yesi osuubila mwise alamenya, akhaba nafwa tawe” (Yoana 11:25-26).
Engila eli sina? Bung’ali buli sina? Bulamu buli sina? Yesu amukobosia ali,”Ese niise engila, bung’ali ne bulamu. Se aliio omundu onyala acha wa Paapa nakhabirire khwise tawe” Yoana14:6).
Enjala nio oulila eli enjala ye mu Roho, ne mala eyino yichusibwa busa nende Yesu. Yesu yeng’ene busa onyala karushao sisiilima. Yesu niye kumuliango kwe bubwichufu ne bulamu bwa mindali. Yesu ali omusale lundi omwaayi niye oyimanga. Yesu niye bulamu –bwe busibala muno lundi silondakho.Yesu niye engila ye buonia!
Sikila oobe nende enjala, sikila ololekhane khuba notibiile musiilima , sikila ne okhanyola enganga mu bulamu tawe, lili mbo khwarwa aleeyi khwama khu Wele. Ebangeli ekhuboolela eli fweesi khwakhola bubwoni, mala khuli aleeyi khukhwama khu Wele. (Omwilwachi 7:20;Baromani 3:23). Esio nio okhabona siindu nasilio tawe, siili Wele okhali mu bulamu bwowo tawe.Waumbwa khuba ne buambaani ni Wele. Khubeela bubwoni bwowo, oli aleeyi khubuaambani obwo. Mala lundi bubii lukali, bubwoni bwowo bulakhukhola oobe aleeyi khukhwama khu Wele mu mindali yoosi, mu bulamu buno nende bulondakho(Baromani 6:23;Yoana3:36).
Butinyu buno bunyala bwarusilibwao? Yesu ali engila ye buonia! Yesu kabukula bubwoni bwowo ketyukha omwene (2Bakorinto 5:21). Yesu kafwa musibanga sioo Baromani5:8), kabukula siiukuumo nisio ewe wakwanibwa khunyola. Enyuma we chindalo chitaru Yesu alamusibwa khwama mu lifwa , khukhwekesia bukhili bwewe khu bwoni ne lifwa (Baromani 6:4-5). Khubeela sina ne kakhola ario? Yesu akobosia lireeba elio omwene:”Mbao busiime bukali nibwo omundu anyala aba nabwo khu basaale bewe nga khuaana bulamu bwewe khubela nibo tawe” (Yoana 15:13). Yesu kafwa nio ewe wolane khumenya. Ewe nora lisuubila liio mu Yesu, oobe ne osuubila lifwa lieweenga kumurungo kwe bubwoni bwowo, bubwoni bwowo bwoosi bubaa ne bubeelwamala busiingwa bwarurao. Nono enjala ye mu Roho eeba ne yichisibwa.Buwaanga nono bulaba ne khukhosia . olaba nono nonyola khukhwingila mu bulamu bubwichule. Olamanya nono omusale owowo oli omulayi po lundi omwayi omulayi.Olamanya nono oli olabaa nende bulamu enyuma we lifwa – bulamu bwe lilamukha Mwikulu khu mindali ne Yesu.
“Sikila Wele aasiima sibala lukali mala aana Omwana Wewe Omuteelwa, nio yesi yesi osuubila mu niye akhafwa tawe, ne kakhali abe ne bulamu bwa mindali” (Yoana 3:16).
Wakholile burobhosi khu Kristo khulondekhana nende niko wakhasoma ano? Ne kali kario, nosima minakho “neyamile Kristo luno” amwalo.
English
Engila ye buonia eli sinaanu?


text:
Amawulire
Omuyizi wa p.4 yettuze
Ivan Ssenabulya
August 19th, 2021
Bya Abubaker Kirunda,
Ate poliisi mu disitulikiti ye Bugiri etandise okunonyereza kungeri omwana owa P4, gyeyetuzeemu oluvanyuma lwokumukaka agenda mu nnimiro, akole ngakagologoosi okukanga ebinyonyi ebirya omuceere.
Omugenzi ye Amina Nakyema, ngabadde wamyaka 11, era muyizi ku ssomero lya Nabukalu P/S.
Bino bibadde ku kyalo Namundolela mu tawuni kanso ye Nabukalu e Bugiri.
Tekinategerekeka ani yakase omwana ono okwefuula ekibumbe, ekintu ekyamutisizza natuuka nokwetuga, wbaulanga abadde abeera ne mukulu we Mariam Nakyema.
Geoffrey Kakaire, nga ye ssentebbe w’egombolola ye Nabukalu atuuse mu kitundu nakubira gavumenti omulanga okukola ekyamangu, eggulewo amsomero kubanga baana bolekedde okwongera okufuna ebizibu nga tebasoma.
Yyo poliisi wansi womuddumzi waayo Douglas Erem, bagambye nti okunonyereza kugenda mu maaso.


text:
Ssaabasumba w’essaza ekkulu ery’e Kampala Paul Ssemogere awanjagidde bonna abasawo, okubeera n’omutima ogw’ekisa nga batuusa obuweereza ku bantu ba Katonda nga tebatunuulidde nnyo nsimbi.
Ssaabasumba Ssemogerere abadde akulembeddemu Mmisa y’okujaguza emyaka 100 egy’ettendekero ly’abasawo erya St. Francis Hospital Nsambya Training School n’agamba nti obusawo okufaananako n’obuweereza obulala kubeera kuyitibwa okutasaanye kuyisibwamu maaso.
Agambye nti abasawo basaana bulijjo okwewaayo n’omutima gumu nga Kristu bweyafiirira abantu ku musaalaba okununula ensi.
Ettendekero ly’abasawo lino ku ddwaliro e Nsambya lyatandikibwawo Omubiikira Mary Kevin Kearney eyamanyibwa ennyo nga Mother Kevin mu 1921.
Wano Ssaabasumba awadde bonna abayiseeko mu ttendekero lino amagezi okubeera eky’okulabirako ekirungi nga bawa abantu obujjanjabi obutuufu era mu ngeri entuufu etaswaza.
Akulira ettendekero lino Sister Stella Josephine Namatovu asabye gavumenti eyongere okubakwasizaako mu kuddukanya amatendekolo ag’abasawo nabo kibanguyize okutambuza obulungi emirimu.
Sister Josephine ayagala waakiri government ebayambeko okusasula abasomesa n’okubakendeereza ku musolo ogussibwa ku bikozesebwa mu kusomesa abasawo.
Mu ngeri eyenjawulo, eyaliko ministita wa Buganda Ow’ebyobusuubuzi Owek. Mohammed N Thoban asiimiddwa olw’obuvujjirizzi bwazze awa ettendekero lino, wamu ne Sister Stella Josephine Namatovu olw’okukulembera obulungi ettendekero okumala kati emyaka 25.
Bisakiddwa: Kamulegeya Achileo K.


text:
Ssaabasajja Kabaka Asisinkanye Nankulu Wa UNAIDS
Winnie Byanyima Wakwetaba Mu Misinde Gy'amazaalibwa Ga Kabaka
Okuva Ssaabasajja lweyakwaata omumuli gw’ekitongole kye ensi yonna ekirwanyisa ekirwadde kya mukennenya, abadde asiima nasalawo emirundi mingi okuteeka ensimbi eziva misinde mubuna byaalo nga abantube bajjukira amazaalibwaage mu kulwanyisa ekirwadde kino okukimalirawo ddala munsi yonna nga omwaaka gwe 2030 tegunatuuka.
Bwaatyo nekumulundi gunno, Ssaabasajja yasiima ensimbi ezinaava mu misinde zigenda mu kkowe lyerimu.
Ssaabasajja Kabaka Ronald Muwenda Mutebi II asiimye n’asisinkanamu Ssenkulu w’ekibiina ky’amawanga amagatte ekivunaanyizibwa ku kulwanyisa obulwadde bwa Mukenenya (UNAIDS), Mukyala Winnie Byanyima, mu Lubiri e Mengo olweggulo lwa leero.
Boogedde ku nsonga eziwerako omuli kaweefube ow’okwongera amaanyi mu kulwanyisa obulwadde bwa mukenenya.
Ku lwa UNAIDS, Muky. Byanyima yeebazizza nnyo Ssaabasajja Kabaka olwa kaweefube gw’atadde mu kulwanyisa mukenenya.
Muky. Byanyima y’omu ku bagenyi ba Ssaabasajja Kabaka abenjawulo abagenda okwetaba mu misinde gy’amazaalibwa ge olunaku lw’enkya.
Emisinde gy’amazaalibwa ga Kabaka gitambulira ku mulamwa ogugamba nti “Abasajja Tubeere Basaale mu Kulwanyisa Mukenenya, Tutaase Omwana ow’Obuwala”.


text:
Uganda Police Force e Kajjansi ekutte abasajja babiri ababadde bagezaako okuwa omusirikale waayo enguzi. Bano kuliko Walugembe Richard ne Bbaale Remogio.
Okusinziira kukunoonyereza kulaga nti Poliisi y’e Kajjansi yakutte emotoka nnamba UAT 924D, nga yabadde ekozesebwa okubba abantu. Bano basazeewo okuwa omusirikale emitwalo 40 abawe emotoka nebakwatibwa lubona nga bamuwa ssente.
Poliisi ekutte babiri nga bagaba enguzi
Uganda Police Force e Kajjansi ekutte abasajja babiri ababadde bagezaako okuwa omusirikale waayo enguzi. Bano kuliko Walugembe Richard ne Bbaale Remogio.


text:
Back to Games Index
Tandika n’okulonda anakulembera. Akulembera atandika omuzannyo ng’agamba, “Nina ekisolo kye ndowoozaako, kye ŋŋenda okubanyonyola. Nja kwassa ensigo y’ekijjanjaalo ku mwana asooka okuteeba erinnya lyakyo. Naye okirizibwa okuteeba omulundi gumu gwokka. “Oyo akulembera annyonnyola embeera ezimu ez’ekisolo ekyo, nga: “Ekisolo kino kitambulira ku maggulu anna, kirina akakira kampi era kirya bimera.” Ekyokulabirako, omwana omu ayinza okuteeba “Embuzi.” Bw’abeera nga mukyamu, agobwa mu muzannyo. Oyo akulembera agatako ekintu ekirala kyonna nga, “kya kiragala.” Omwana ayinza okuteeba “envubbu.” Ky’ateebye bwe kibeera nga ky’ekituufu, oyo ateebye afuna ensigo y’ekijjanjaalo era n’afuuka oyo akulembera. Naye bwe kibeera nga kikyamu, oyo ateebye agobwa mu muzannyo. Oyo akulembera alina okweyongera mu maaso okuleeta obubonero obulala, ng’aleeta kamu kamu buli kiseera. Buli wakoma okuleeta obubonero obungi, okuteeba we kukoma okubeera okwangu. “Kirina omukono,” akulembera bwayongezaako. Awo nno abaana abawerako bayinza okulekaana nti “enjovu!” Oyo asooka okwogera eky’okuddamu ekituufu afuna ensigo y’ekijjanjaalo. Muyinza okuzannya emirundi gyonna gye mwagala, nga buli luzannya oyo akulembera alowooza ku kisolo ekirala. Oyo yenna asinga okubeera n’ensigo z’ebijjanjaalo ku nkomerero y’omuzannyo y’abeera alidde mu banne akeendo.
Begin by choosing a leader. The leader starts the game by saying, "I am thinking of an animal, which I will describe. I will give a bean to the first child who guesses its name. But you are only allowed one guess." The leader then describes some features of the animal, such as: "This animal walks on four feet, has a short tail and eats plants." One child might guess "a goat," for example. If she's wrong, she is disqualified. The leader then adds something else, like "Its grey." A child might guess "a hippopotamus." If the guess is correct, the guesser gets a bean and becomes the leader. But if it is wrong, the guesser is disqualified. The leader should continue to add more clues, one at a time. The more clues given, the easier the guessing gets. "It has a trunk," adds the leader. Several children might then shout "elephant!" The one who says the right answer first gets a bean. You can play as many rounds as you like, each with the leader choosing a new animal. Whoever has the most beans at the end of the game is the winner.
Back to Games Index


text:
Amawulire
Maama asudde ebbujje mu Kabuyonjo, poliisi emuwenja
Ivan Ssenabulya
July 28th, 2022
Bya Abubaker Kirunda,
Ab’obuyinza mu tawuni kanso ye Ivukula ekisangibwa mu disitulikiti ye Namutumba batandise omuyigo ku maama atemera mu gyobukulu 25 kubigambibwa nti yasudde omwanawe omuwere mu kabuyonjo.
Ono mutuuze we Bwite B mu Ivukula Town council e Namutumba.
Ssentebe wékitundu owa LC3 Moses Batambuze,omukyala ono abadde abeera ne bazaddebe.
Ono agamba nti basoose kuwulira mwana akaabira mu kabuyonjo kwekugenda okulaba ogubadde, omwana yagiddwayo nga mulamu naddusibwa mu ddwaliro okufuna obujanjabi.
Ssentebe alabudde abawala okwewala okufuna mbutto ze batetegedde.


text:
Ssabalabirizi we ekkanisa ya Uganda, Dr. Samuel Kazimba Mugalu alabudde ku bikolwa ebyekitta bantu ebikyakyaaka mu ggwanga ensangi zino, kyagambye nti bino byebimu ku byaleetera ekkanisa okufiirwa abamu kubakulembeze abembavu ng’omugenzi Bishop Hannington James eyattibwa mu Busoga.
The Most Rev. Dr. Samuel Steven Kazimba Mugalu, bwabadde ayogerako ne bannamawulire mumakaage e Namirembe, nga ayanjula enteekateeka y’okukuza olunaku lwo ku kuttibwa kwa Bishop Hannington James, agambye nti omulabirizi ono, yattibwa olwobuwereza bweyali akola nokuwayirizibwa, ssonga nensangi zino ebikolwa nga bino bikyeyoleka mu bantu.
Ssabalabirizi Kazimba Mugalu, agambye nti olunaku lwokujjukira Bishop Hannington lwakukwatibwa enkya nga 29 omwezi guno, era obulabirizi bwe Busoga bwebugenda okukulemberamu enteekateeka zino munkola eya Science.
Ssabalabirizi Kazimba agambye nti ebikolwa byokutta abantu birina okukomezebwa naddala mukiseera kino ng’eggwanga liri mjkwetegekeea akalulu ka 2021.
Bishop Hannington yattibwa mu mwaka gwa 1885 mu bitundu bye Busoga Ku kyalo kye Kyando, era ngemikolo ejigenda okwetabwako abantu abatonotono gyejigenda okukwatibwa enkya.


text:
Embeera ebadde esajjuse
Kko nze owa NATO kanzije
Amannya bampita Rocky Giant Musajjalwazi
Sinywa bitamiiza okuleka amazzi
Mbeera sober twenty fourty
Security ku kido
Okuva mu Hip Hop Force
Official statement
Arrrrrgh
Emisinde gy’empologoma kuba kunoonya kya kulya
So ng’ekyokulya kyo kiba kitaasa bulamu
Empologoma okuwoggana
Ku kyalo abantu badduka
Obute n’obubuzi ebyo bibeera bya kuliibwa
Silabangako mpologoma mbuno egoba akamyu
Naye ate ekiddusa akamyu kuba kutaasa bulamu
Siri ng’avuganya kuba teriiyo anvuganya
Nze mbeerayo mu kika era nga nze akola amateeka
[Loud cheering]
Order!!!
Muli mu kkapa egobaagoba kkapa egoba emmese
Gikwateko togikwatako track ffe tugikutteko
Okuzaala kujaagaana baana bange mwebale nnyo
Feffe Bussi kankuteeke ne ku ddaame ly’ekika
Omutujju ne Fameica
Kamenyo ne Agent
Bino bwe mbimala mbayise mu staff room
Sirina gwe nsosola kyenjagala mube kimu
N’Abaganda baagera mukimanyi agali awamu
Mu mwaka gwe 2000 yali ssematalo
Kwali kuyiwa musaayi okugoba ba Navio
Kubanga bajja n’oluzungu lungi olwalimu embogo
Launch nezibasala ne badda mu njogereza
Story za Baba nze nange zimbuzaabuza
Njagala ompe ekivvulu gwe gye wali omulabyeko
Abeera n’abazungu kusitula nsawo n’abaana
Erinnya lyamusookayo ako ke kasima
Ate bo ab’e Ntinda bagira besortinga
Kabaka yali omu yekka GNL Zamba
Simanyi na kyamutuukako ali eyo mu exile
Mbu be bamu ku baddu
Mu luzungu ba celve*
Feffe Bussi gwe commander duumira ekikoosi kyo
Tusunsule bano ba ffala obanteere ku kalabba
Ffe tubeerayo eno mu Ghetto era nga ba commando
Nga tubonga ku ba boda ne bano ab’ebikomando
Saagalayo anoonya kiri nti nze abanoonya
Ŋŋamba ba dead rapper mpozzi nammwe ba deserter
[Coughing]
Eno track tugigaddewo for security purpose
Until further notice
For God and My Country
*Celve – A combination of two words ‘celebrity and slave’


text:
Club ya BUL esitukidde mu mpaka za Uganda Cup, ekubye club ya Vipers goolo 3 – 1.
Omupiira guno guzanyiddwa mu kisaawe kya King George Stadium e Masindi.
Goolo eziwadde BUL obuwanguzi ziteebeddwa Karim Ndugwa atebyeko 2 mu dakiika eya 28 ne 53 ne Simon Oketch ateebye mu dakiika ya 42.
Goolo ya Vipers eteebeddwa Halid Lwaliwa mu dakiika eya 71.
BUL kati yegenda okukiikirira Uganda mu mpaka za Africa eza CAF Confederation Cup sizoni ejja.
Vipers eremereddwa okukola likoda y’okuwangula ebikopo 2 mu sizoni emu, okuli ekya Uganda Premier League kye yawangula edda ne Uganda Cup
Club endala okuli Express mukwano gwabangi, SC Villa Jogo Salongo ne KCCA likoda eyo zaagikolako.
Kino kye kikopo kya BUL FC ekisoose mu myaka 15 gye yakamala, ate era gwe mulundi ogugenda okusooka okukiika mu mpaka za Africa.
Empaka zino zibadde za mulundi gwa 48.
Karim Ndugwa owa BUL yasinze okuteeba goolo ennyingi 9, Emmanuel Kalyowa owa BUL yasinze okukwata goolo, Walter Ochola era owa BUL yasinze okuzibira obulungi, ate nga Simon Peter Oketch owa BUL ye muwuwutanyi asinze.
Vipers yeyakiwanguka ekikopo kino omwaka oguwedde 2021, bwe bakuba era club ya BUL goolo 8 – 1.
Guno gubadde mulundi gwakuna nga Vipers ekubwa ku luzannya olwakamalirizo mu mpaka zino, mu 2012 yakubwa URA, mu 2013 yakubwa Victoria University ate mu 2018 yakubwa KCCA.
BUL FC egenda kufuna ensimbi obukadde 50 ate Vipers egenda kufuna ensimbi obukadde 25.
Bisakiddwa : Issah Kimbugwe


text:
Amawulire
Ab’ebivvulu bafera Museveni akawumbi 1
Ivan Ssenabulya
August 21st, 2019
Bya Ivan Ssenabulya
Ekibiina ekitaba abategeka ebivvulu abayimbi n’ab’ebifo ebisanyukirwamu ekya Uganda Music Promoters and Venue Owners Network kisabye gavumenti ku nninga enonyereza ku bategesi bebivvulu abafera, omukulemnbeze we gwanga Yoweri K. Museveni beyaliyirira akawumbi 1 nobukadde 800 gyebuvuddeko.
Ssente zino zaweebwa abategesi abagmbibwa nti bafiirwa olwebivvulu bya Bobi Wine byebasazaamu.
Wabula omukwnaganya wemirmu gyekibiina kya UMPNET Tony Ssempijja agambye nti amaka gobwa presidenti tebabuzaako, batekayo buteesi ssente neku accounta zabantu abakyamu, nga nemiwendo gya ssente gidumuuddwa.
Bino yabyesigamizza kubekibiina ekitaba ebibiina byobwegasi n’obukolero obutonotongo ekya Uganda Inter-Cottages abatudde ku wofiisi ze oba Cordination center olunnaku lwe ggulo, nga babanja gavumenti obuwmbi 2 nobukadde 700.
Ssente zino bagamba nti zabasubizbwa gavumenti olwomwoleso gwebategeka ku Old Kampala.
Kati Ssempijja asabye ssentebbe wakakiiko akatekebwawo okunonyereza ku nguzi okuva mu maka gobwa puezidenti Lt Col Edith Nakalema ensonga eno ajinonyerezeeko.


text:
Amawulire
Omukazi azadde abaana 5 e Namutumba
Ivan Ssenabulya
August 25th, 2019
Bya Yazid Yolisigira, Omukyala wa myaka 38 okuva mu disitulikiti y’e Namutumba akubyewo ezadde lya baana batano.
Ono abasawo mu kunywa eddagala bamugamba nti wakuzaala abaana 2 wabula ekibewunyisiza kwekulaba nti abaana babadde batano.
Sofiat Mutesi, nga mutuuze w’e Nawaikoke azadde abawala 3 na balenzi 2, ono abaanabe bonna asindise basindike tateredwako kisso.
Omwana asoose amuzaalidde Ivukula health centre III e Namutumba, abasawo bwebazudde nti munda asigazaayo abalala 4 kwekumusindika mu ddwaliro e Iganga gyazaalidde abasigadde.
Mutesi agamba nti naye amawulire gokuzaala abaana abataano agategeredde mu ddwaliro abadde takimanyiko.
Mutesi alina abaana 14, yasooka 3 naddako abalongo 2 na baana abalala 2
Maureen Babirye, omusawo omuzaalisa ku ddwaliro Iganga atubuulidde nti abaana bonna ne maama bonna bali mu mbeera nnungi.


text:
Uganda ekuzizza olunaku lw’emmwanyi, n’omulanga eri government okubeera ensaale mu kuwagira abalimi b’emmwanyi n’abazisuubula bazigatteko omutindo n’okwongera ku bungi bwazo mu ggwanga.
Ensonga ezissiddwako essira mulimu okuwa abalimi ebijimusa ebituufu, banka abalimi mwebeewolera ensimbi nebekulaakulanya, okufunira abalimi ebyuma ebigatta omutindo ku mmwanyi n’Okubafunira Obutale obumala.
Emikolo gibadde ku kyalo Nkuke ku Kamaama Coffee Estate e Kyanamukaaka Masaka mu Buddu.
Katikkiro asiimiddwa olw’amaanyi gatadde mu kubunyisa n’okwagazisa abantu okulima emmwanyi , era n’awebwa engule emusiima.
Engule emuweereddwa ab’ekitongole kya Coffee developement Authority.
Katikkiro akubirizza buli muntu okubaako ebikolo by’emmwanyi by’asimba okulwanyisa obwavu.
”Buli muntu amaanyi ge gegamweyimirira, era buli omu kwasinziira okusalawo obungi bw’emmwanyi bwasobola”
Katikkiro akinogaanyizza nti kawefube w’okulima emmwanyi asobolera ddala okugoba obwavu mu ggwanga. Agambye nti “emmwanyi teziriimu busosoze mu mawanga. Oba kyekubiira mu ddiini ng’enteekateeka z’okulwanyisa obwavu endala bweziri”
Katikkiro mungeri yeemu alabudde abavubuka ku bwa ssemugayaavu obusukkiridde, obubatuusizza okudda mu kutembeeya ebintu nebava mu kulima.
Ssentebe w’Omukago ogutaba abasuubuzi b’emwaanyi era omumyuka owookubiri owa katikkiro wa Buganda Owek Robert Wagwa Nsibirwa awadde obweeyamo nti baakukola ekisoboka okusiga ensimbi mu tekinologiya agatta omutindo ku mwaanyi.
Ssenkulu w’ekitongole ekivunaanyizibwa ku mwaanyi mu Uganda ki Uganda Coffee Development Authority Emmanuel Iyamulemye Niyibigira, asabye bannansi okujjumbira okusimba emmwanyi ezikakasiddwa, mungeri yeemu naasaba abalimisa ku mitendera egyenjawulo okukwasizaako abalimi.
Omusumba w’essaza lye Masaka Munsannya Severus Jumba asabye abakulembeze ku mitendera egyenjawulo okukwasizaako abalimi b’emwanyi.
Omumyuka wa ppookino Painento Yiga asabye bonna abalowooza ku kugula ettaka mu kibuga okuzibuka amaaso, bagende mu byalo ewagazi baguleeyo ettaka.
Hamson Obuwa nga ye Nampala wa government yeebazizza bannabuddu okukwata omumuli gw’okulima emmwanyi, nategeeza nti mu bitundu gyava mu Lango emwanyi etandise okulimwa mu bungi.
Bisakiddwa: Kato Denis


text:
Amawulire
Poliisi ekutte Omusawo lwa kusobya ku mulwaddewe
Ivan Ssenabulya
May 28th, 2022
Bya Ivan Ssenabulya,
Poliisi mu disitulikiti eye Mbale eriko omusawo atemera mu gyobukulu 25 gyetadeko obunyogoga ku bigambibwa nti yasobeza ku mulwaddewe owemyaka 15.
Omukwate ye kigambibwa nti omusango yaguddiza ku ddwaliro ku kyalo Bujoroto mu Northern city Division.
Okusinzira ku mwogezi wa poliisi mu bitundu bya Elgon, Rogers Taitika, omukwate omusango yaguza nga 21st May 2020, nadduka wabula bamukwatidde mu Bududa district.
Mu kiseera kino akuumibwa ku poliisi ye Nakaloke e Mbale City, ngokunonyereza bwekugenda mu maaso.


text:
Mmanya Emitendera Gy’obukulembeze Mu Bika Ne Mu Buganda
Abaganda Okuva Edda Nedda Baalina Obukulembeze Obwewuunyisa Abazungu
Na bino bikulu okumanya
*Obukulembeze bwaffe obw’obuntu mu Buganda butambulira mu biti bino wammanga:*
*1. Amaka*
Ssemaka alamula abantu bo mu maka ge, bakazi be, abaana b’azaala wamu n’abaddu be bonna.
*2. Owenju*
Ono akulira baganda be ne bannyina bwe bazaalibwa nga omusika wa kitaabwe
*3. Owoluggya*
Ono akulira bassemaka banne bwe bazaalibwa abazaala abenju. Abeera jajjaawo asooka
*4. Owoolunyiriri*
Ono akulira bajjajjaabo abasooka, abeera kitaabwe. Ggwe naawe abeera kitaawo naye mu bukulembeze omuyita Jajja.
*5. Owomutuba*
Ono akulira bataatabo abennyiriri, abeera kitaabwe. Ggwe obeera muzzukulu we
nnakabirye, aba jajjaawo owokubiri
*6. Owessiga*
Ono akulira bajjajjaabo abookubiri, aba kitaabwe era naawe aba kitaawo. Ono ye abasimbira emituba. Naye mu bukulembeze omuyita Jajja
*7. Owakasolya*
Ono akulira bataatabo abookusatu noolwekyo aba jjajjaawo owookusatu era naawe oba muzzukulu we nnakasatwe. Eyo y’ensonga lwaki ayitibwa Jajja owakasolya.
*8. Ssaabasajja Kabaka*
Ono akulira bajjajjaabo ab’obusolya bonna naye nga muganda waabwe mu ngeri emu oba endala okusinziira ku ntegeka y’obukulembeze eyagunjibwawo bajjajjaffe abaatusooka nga bavudde e Ssese okujja okulya ensi Muwawa. Kyetuva tugamba nti “jajjaange ow’akasolya antuusa ku Ssaabasajja Kabaka”. Tumuyita bbaffe, so si kitaffe kubanga awasa mu buli Kika, omusajja akuwasaako mwannyoko takumanya busajja, kale obeera ofumba mu maka ge ne mwannyoko!
*Obukulembeze obw’emirimu*
*1. Ekyalo*
Ono ayitibwa Omwami Omutongole w’ekyalo kubanga ekyalo ky’ekitongole ekisookerwako mu bukulembeze bwa Buganda. Aba Mukungu era n’abakulu b’ebitongole byonna baba Bakungu.
*2. Omuluka*
Ono ayitibwa Omwami Owomuluka. Emiruka gyawulwamu Mumyuka, Ssaabaddu, Ssaabagabo, Ssaabawaali ne Musaale. Aba Mukungu
*3. Oweggombolola*
Ono ayitibwa Omwami Oweggombolola. Eggombolola zaawulwamu Mumyuka, Ssaabaddu, Ssaabagabo, Ssaabawaali, Musaale, ne Emituba. Aba Mukungu
*4. Essaza*
Ono ayitibwa Omwami Owessaza. Amasaza gaawulwamu Mumyuka, Ssaabaddu, Ssaabagabo, Ssaabawaali, Musaale ne Emituba. Ono aba Wakitiibwa kubanga atuula mu Lukiiko lwa Buganda olukulu.
*Okulonda abamyuka b’abakulembeze mu nnono*
*1. Ggombolola*
Omumyuka w’Omwami w’Eggombolola alina kuba butereevu Omwami w’Omuluka oguli ku ddaala erya Mumyuka.
*2. Ssaza*
Omumyuka w’Omwami Owessaza butereevu alina kuba Omwami Oweggombolola eri ku ddaala erya Mumyuka
*3. Katikkiro*
Nazzikuno nga Owessaza Kyaddondo, Kaggo, y’asongebwamu olunwe okulya Obwakatikkiro addako. Ekyo kyabanga kityo kubanga essaza Kyaddondo lye liri ku ddaala lya Ssaabaddu – akulira abakozi bonna, ekitegeeza akulira Abaamasaza banne bonna.
Omumyuka wa Katikkiro teyaliiwo, ekyo ekifo kiggya ku mulembe guno Omutebi II. Kaggo bwe yalyanga Obwakatikkiro olwo nga Owessaza eriri ku ddaala erya Mumyuka butereevu y’alya Obwakaggo, ate oyo abadde Oweggombolola eri ku ddaala erya Mumyuka butereevu y’alya Obwessaza eriri ku ddaala erya Mumyuka. N’ebifo ebirala nga biseeseetuka bwe bityo nga bwe twalabye waggulu.
Obwo bwe bukulembeze bwaffe Abaganda obw’ennono obwaggumiza Buganda.


text:
Amawulire
Gavt eremeddeko egamba Uganda yatuukadda mu lubu lwa bali yaddeyaddeko
Ivan Ssenabulya
July 6th, 2022
Bya Ndaye Moses,
Gavumenti eremeddeko ku kya Uganda okuba nga yayingira dda mu lubu lwa mawanga agali yadde yaddeko newankubadde alipoota ya bbanka y’ensi yonna bino ebiwakanya.
Gavumenti nga eyita mu kitongole ekivunanyiaibwa ku bibalo mu ggwanga ki Uganda Bureau of Statistics egamba nti Banka yensi yonna yakozesa ebibalo ebikyamu okumanya enfuna yabannayuganda.
Mu kwogerako ne bannamawulire akulira ekitongole kya UBOS, Dr.Chris Mukiza agambye nti Uganda eri yaddeyaddeko nga Bannayuganda abasinga basobola okuyingiza ddoola za Amerika 1046 bwebukadde nga busatu buli mwaka nga bwekyali mu mwaka gwebyensimbi 2021 -2022.
Bweyali ayogerako eri eggwanga gyebuvuddeko, pulezidenti Museveni yakakasa nti Uganda yatuuka dda mu luse lwamawanga agali yaddeyaddeko wabula Bbanka y’ensi yonna bino nebisambajja.
Okusinziira ku bibalo bya banka yensi yonna, omwaka gwebyensimbi ogwa 2021, ssente ezaafunibwa buli munnayuganda zaali ku ddoola 840 ssi lukumu nga gavumenti bweyategeeza.
Wabula Mukiza agamba Banka yensi yonna yatunulira obungi bwabannayuganda obukadde 47 so nga Uganda ekibalo byayo biraga abantu obukadde 42.


text:
Amawulire
KCCA eweereddwa emmotoka 22 ziyambeko mu kulwanyisa Ebola
Ivan Ssenabulya
October 27th, 2022
Bya Ben Jumbe,
Ekibiina ky’ebyobulamu mu nsi yonna kiwaddeyo emotoka 22 okuyambako mu kulwanyisa ekirwadde kya Ebola, okuyita mu kulondoola abantu abagambibwa okuba noobulwadde, n’okumanyisa abantu ku bulabe bwe kirwadde kino mu bitundu bya Greater Kampala.
Emotoka zino zegasseko ezekitongole kya KCCA 18 nga mu kiseera kino ekibiina kya WHO kyekiziwa amafuta ezaaweebwa edda amafuta okusobola okudukanya emirmu okutangira ekirwadde kino okwongera okusaasaana mu ggwanga ne mu kitundu kino.
Bw’ayabadde ayogera eri bannamawulire minisita w’ebyobulamu Dr Jane Ruth Aceng yagambye nti abalwadde abaakakasibwa okuba ne kirwadde kati bali 109 ate omuwendo gw’abafudde obulwadde bwa Ebola guli 30.
Yagambye nti ebifo bitaano ebijjanjabirwamu abantu bitandise okukola ate ekirala nakyo kyateekebwawo okukola ku balwadde abazuulibwa.


text:
Amawulire
Uganda efunye doosi zédaggala lya Ebola 40000
Ivan Ssenabulya
October 12th, 2022
Bya Rita Kemigisa,
Minisita w’ebyobulamu Dr Jane Ruth Aceng ategezeza nti Uganda mu wiiki ejja egenda kufuna eddagala erigema ekirwadde kye Ebola ektalumba eggwanga.
Ono okuvaayo bwati nga abantu 19 bebakafa ekirwadde kino songa abantu 54 bebakakwatibwa.
Bwabadde ayogerera mu lukiiko lwa baminisita okuva mu mawanga agenjawulo mu kampala olutudde okutema empenda ezokulwanyisamu ekirwadde kye ebola, Dr Aceng agambye nti Uganda egenda kufuna ebika by’okugema bibiri; Dozi za Oxford 171 ezikolebwa mu Bungereza ate dozi za Sabin 300 ezikolebwa mu USA.
Agaseeko nti dose ezisoba mu 40,000 ze zisuubirwa okutuuka mu ggwanga mu November.
Okusinziira ku Aceng, eddagala lino libadde linonyerezebwako okuzuula enkola yalyo nokulaba oba teririna bulabe eri abantu.


text:
Bya Elisa Nicholas Ssekitende
Ennaku eziyise, wabaddewo obunkenke mu Ssaza lya Kabaka Kooki, nga Police eduumirwa DPC Joshua Kananula, ebadde esiiba yezooba n’abantu ba Kabaka mu Ggombolola ez’enjawulo Okuli Ssaabaddu Lwamaggwa, Mutuba Ebiri Kifamba newalala, nga Balemesa Abantu ba Kabaka Okwetaba mukuzannya Emipiira gy’amagombolola, wakati Mukweetegekera Emipiira gy’amasaza ga Buganda.
Poliisi ebadde ekolera ku Biragiro bya RDC Sarah Kiyimba, ng’agamba nti Abeetabye mu Mipiira bamenya Etteeka ly’enkungaana ekiyinza okuleetawo Obutabanguko.
Wabaddewo okulwanagana wakati w’abantu abalemesa Enteekateka z’obwakabaka, nga bagamba Kooki erina Obufuzi obwetongodde obukulemberwa Kamuswaga alumiriza nti Gavumenti yatongoza Obufuzi bwe era bulambikiddwa mu Ssemateeka kyokka nga n’abantu ba Kabaka bafunvubidde, nga bagamba nti baganda abatasobola kuva ku Kabaka waabwe ekyaleesewo obukuubagano n’okuwera enkolokooto okuva ku Njuyi Zombi.
Olw’okulemesa Enteekateka z’obwakabaka n’amaanyi agateereddwaawo Poliisi ku Biragiro bya RDC Kiyimba, abaweereza b’embuga nga bakulembeddwaamu Omwami wa Kabaka Atwala Buddu Ppookino Jude Muleke, Omwami wa Kabaka akwaanaganya emirimu gya Kabaka mu Ssaza Kooki Ow’ekitiibwa Getrude Nakalanzi Ssebuggwaawo, bevumbye Akafubo wakati wabakulembeze abatwala Rakai Okuli Ssentebe Ssekamwa Kaggwa Samuel, RDC Sarah Kiyimba n’omumyuka we Faizol Sseruwagi, DPC Kananula Ssaako ab’oludda lwa Kamuswaga, Abaami ba Kabaka nebategeeza abakulu e Rakai nti Lino Ssaza lya Kabaka.
Wano Ssentebe w’e Rakai yakawanggamudde bweyategeezezza nga bwabadde takimanyiiko nti Kooki etwalibwa Buganda kyokka Oluvannyuma Kyasaliddwaawo nti emipiira gya Kabaka Egyamagombolola wakati Mukweetegekera empaka z’amasaza gyakugenda mu Maaso ewatali agyikuba ku Mukono, emikolo gy’obwakabaka n’enteekateeka Zonna e Kooki gyirina okukolebwa ewatali alemesa, Okukwasa abakadde Kabaka beyasiima okuzimbira Amayumba mu Ssaza lino kyakukolebwa ewatali aziyiza, Abavubuka Abakwaatiddwa kyakkanyiziddwaako okuteebwa awatali Kakwakkulizo, nga nemipiira gy’amasaza ga Buganda gyakuzannyibwa mu Kiseera nga gyituuse.
Wabula Abavubuka okuva ku njuuyi zombi bakubiriziddwa okukomya okukyamuukirira n’okusosonkereza bannaabwe, okubeera abakakkamu era ab’empisa Ssaako okuleekerawo ebikolwa eby’okwekumamu ogutaaka ebiyinza okuvaako Akakyankalano.


text:
Amawulire
Museveni alagidde Minisita okunonyereza ku mivuyo egiri mu butale
Ivan Ssenabulya
October 6th, 2022
Bya Juleit Nalwoga,
Omukulembeze w’eggwanga YK M7 alagidde minister wa Kampala Minsa Kabanda okukola okunoonyereza okuzuula ebigambibwa nti abasuubuzi mu butale bwa Government obwa KCCA babasolozaako ensimbi ezisukiridde.
Okuzinziira ku bbaluwo eyatekebwako omukulembeze w’eggwanga nga 2/10/2002 ngegenda eri Minista Kabanda, President agamba nti yafunye okumanyizibwa nga abasuubuzi b’omubutale abasoba mu mitwalo 40 bwebajjibwako emisolo egisukka mu mulundi ogumu.
President agamba nti waliwo n’abamu ku bakulembeze b’obumu ku butale abefunyiridde okububba nga bakyusa ebyapa byabwo okubizza mu mannya gwabwe.
Ono era ayagala Minister aveeyo n’ekiwandiiko akyanjulira olukiiko lwa ba Minister nga kiwa endowooza eyandibadde enkolebwa okumalawo okusomooza okwengenri eyo.
Obutale bwa Government obwa KCCA obwogerwako kwekuli aka Usafi, Owino, Wandegeya, Kisekka, Gaba wamu, Bugoloobi n’obulala.